text:
 EIROPAS KOMISIJA
 Briselē, 30.9.2015
 COM(2015) 467 final
 2015/0224(NLE)
 Priekšlikums
 PADOMES LĒMUMS
 par to, lai noslēgtu ilgtspējīgas zivsaimniecības partnerattiecību nolīgumu starp Eiropas Savienību un Libērijas Republiku un tā īstenošanas protokolu
 PASKAIDROJUMA RAKSTS
 1.PRIEKŠLIKUMA KONTEKSTS
 Komisija, pamatojoties uz attiecīgajām sarunu norādēm
 1
 , ar Libērijas valdību risināja sarunas par to, lai noslēgtu jaunu ilgtspējīgas zivsaimniecības partnerattiecību nolīgumu un tā īstenošanas protokolu starp Eiropas Savienību un Libērijas Republiku. Šo sarunu rezultātā 2015. gada 5. jūnijā tika parafēts jauns nolīgums un protokols. Tie aptver piecu gadu periodu, kas sākas no to provizoriskās piemērošanas dienas, t. i., no parakstīšanas dienas, kā noteikts nolīguma 15. pantā un protokola 12. pantā.
 Jaunais nolīgums nodrošinās satvaru, kurā ņemtas vērā reformētās kopējās zivsaimniecības politikas prioritātes un tās ārējā dimensija, ar mērķi izveidot stratēģisku partnerību starp Eiropas Savienību un Libērijas Republiku.
 Jaunā protokola galvenais mērķis ir, pamatojoties uz labāko pieejamo zinātnisko ieteikumu un ievērojot Starptautiskās Atlantijas tunzivju saglabāšanas komisijas (ICCAT) ieteikumus, nodrošināt Savienības kuģiem zvejas iespējas Libērijas zvejas zonā, attiecīgā gadījumā nepārsniedzot pieejamo pārpalikumu. Komisijas nostāja sarunās daļēji pamatojās uz rezultātiem, kurus neatkarīgi eksperti guvuši, veicot provizorisku novērtējumu par to, vai būtu lietderīgi noslēgt jaunu nolīgumu un protokolu. Mērķis ir arī veicināt Eiropas Savienības un Libērijas Republikas sadarbību, lai atbilstoši abu Pušu interesēm veicinātu zivsaimniecības politikas ilgtspējību un zvejas resursu atbildīgu izmantošanu Libērijas zvejas zonā.
 Protokolā ir paredzētas zvejas iespējas šādās kategorijās:
 –
 28 tunzivju seineri,
 –
 6 kuģi zvejai ar dreifējošām āķu jedām.
 Tāpēc Komisija ierosina Padomei ar Eiropas Parlamenta piekrišanu pieņemt lēmumu par šā jaunā nolīguma un protokola noslēgšanu.
 2.EX POST IZVĒRTĒJUMU, APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTI
 Apspriešanās ar ieinteresētajām personām notika, veicot ex-ante izvērtējumu par ilgtspējīgas zivsaimniecības partnerattiecību nolīguma un protokola iespējamu noslēgšanu starp Eiropas Savienību un Libērijas Republiku. Tehnisko sanāksmju laikā notika apspriešanās arī ar dalībvalstu ekspertiem un nozares pārstāvjiem. Turklāt tehniskā sanāksmē notika apspriešanās ar Libērijas zivsaimniecības iestādēm un ieinteresētajām personām. Šo apspriešanos laikā tika secināts, ka ES un Libērijas Republikai būtu lietderīgi noslēgt jaunu ilgtspējīgas zivsaimniecības partnerattiecību nolīgumu un protokolu.
 3.PRIEKŠLIKUMA JURIDISKIE ASPEKTI
 Šī procedūra notiek paralēli ar procedūrām, kas attiecas uz Padomes lēmumu par to, lai atļautu Eiropas Savienības vārdā parakstīt un provizoriski piemērot ilgtspējīgas zivsaimniecības partnerattiecību nolīgumu starp Eiropas Savienību un Libērijas Republiku un tā īstenošanas protokolu, un uz Padomes regulu par zvejas iespēju iedalīšanu ES dalībvalstīm.
 4.IETEKME UZ BUDŽETU
 Ikgadējais finansiālais ieguldījums ir EUR 715 000 pirmajā gadā, EUR 650 000 otrajā, trešajā un ceturtajā gadā un EUR 585 000 piektajā gadā, un tas pamatojas uz:
 a) atsauces daudzumu 6 500 tonnu apmērā, par kuru summa, kas saistīta ar piekļuvi, ir noteikta EUR 357 500 apmērā pirmajā gadā, EUR 325 000 apmērā otrajā, trešajā un ceturtajā gadā un EUR 292 500 apmērā piektajā gadā, un
 b) Libērijas Republikas zivsaimniecības politikas izstrādei paredzētu atbalstu, kas ir noteikts EUR 357 500 apmērā pirmajā gadā, EUR 325 000 apmērā otrajā, trešajā un ceturtajā gadā un EUR 292 500 apmērā piektajā gadā. Šis atbalsts ir saskaņā ar valsts zivsaimniecības politikas mērķiem un jo īpaši ar Libērijas Republikas vajadzībām, kas saistītas ar zinātnisko pētniecību, nerūpniecisko zveju, kā arī ar zvejniecību uzraudzību, kontroli un pārraudzību un cīņu pret nelegālo zveju.
 2015/0224 (NLE)
 Priekšlikums
 PADOMES LĒMUMS
 par to, lai noslēgtu ilgtspējīgas zivsaimniecības partnerattiecību nolīgumu starp Eiropas Savienību un Libērijas Republiku un tā īstenošanas protokolu
 EIROPAS SAVIENĪBAS PADOME,
 ņemot vērā Līgumu par Eiropas Savienības darbību un jo īpaši tā 43. panta 2. punktu saistībā ar 218. panta 6. punkta otrās daļas a) apakšpunktu un 218. panta 7. punktu,
 ņemot vērā Eiropas Komisijas priekšlikumu,
 ņemot vērā Eiropas Parlamenta piekrišanu
 2
 ,
 tā kā:
 (1)Eiropas Savienība un Libērijas Republika ir sarunās apspriedušas ilgtspējīgas zivsaimniecības partnerattiecību nolīgumu (turpmāk “nolīgums”), kura darbības ilgums ir pieci gadi un kurš ir automātiski atjaunojams, un tā īstenošanas protokolu, ar ko Savienības kuģiem piešķir zvejas iespējas ūdeņos, kuri attiecībā uz zveju ir Libērijas Republikas suverenitātē vai jurisdikcijā.
 (2)Nolīgums un protokols ir parakstīti [...] saskaņā ar Lēmumu 2015/.../ES
 3
 un tiek provizoriski piemēroti no to parakstīšanas dienas.
 (3)Nolīgums un protokols būtu jāapstiprina.
 (4)Ar nolīguma 8. pantu ir izveidota Apvienotā komiteja, kuras uzdevums ir uzraudzīt šā nolīguma īstenošanu. Turklāt saskaņā ar protokolu Apvienotā komiteja var apstiprināt konkrētus grozījumus protokolā. Lai atvieglotu šo grozījumu apstiprināšanu, Komisija būtu jāpilnvaro, ievērojot īpašus nosacījumus, tos apstiprināt vienkāršotā procedūrā,
 IR PIEŅĒMUSI ŠO LĒMUMU.
 1. pants
 Ar šo Savienības vārdā tiek apstiprināts ilgtspējīgas zivsaimniecības partnerattiecību nolīgums starp Eiropas Savienību un Libērijas Republiku un tā īstenošanas protokols.
 Nolīguma un protokola teksts ir pievienots šim lēmumam kā I un II pielikums.
 2. pants
 Padomes priekšsēdētājs norīko personu vai personas, kas ir tiesīgas Savienības vārdā sniegt nolīguma 16. pantā un protokola 13. pantā paredzēto paziņojumu, lai paustu Savienības piekrišanu uzņemties nolīguma un protokola saistības.
 3. pants
 Ievērojot šā lēmuma III pielikumā izklāstītos noteikumus un nosacījumus, Komisija tiek pilnvarota Savienības vārdā apstiprināt ar nolīguma 8. pantu izveidotās Apvienotās komitejas pieņemtos protokola grozījumus.
 4. pants
 Šis lēmums stājas spēkā trešajā dienā pēc tā publicēšanas Eiropas Savienības Oficiālajā Vēstnesī.
 Briselē,
 Padomes vārdā –
 Priekšsēdētājs
 TIESĪBU AKTA PRIEKŠLIKUMA FINANŠU PĀRSKATS
 1.PRIEKŠLIKUMA/INICIATĪVAS KONTEKSTS
 1.1.Priekšlikuma/iniciatīvas nosaukums
 1.2.Attiecīgās politikas jomas ABM/ABB struktūrā
 1.3.Priekšlikuma/iniciatīvas būtība
 1.4.Mērķis(-i)
 1.5.Priekšlikuma/iniciatīvas pamatojums
 1.6.Ilgums un finansiālā ietekme
 1.7.Paredzētie pārvaldības veidi
 2.PĀRVALDĪBAS PASĀKUMI
 2.1.Uzraudzības un ziņošanas noteikumi
 2.2.Pārvaldības un kontroles sistēma
 2.3.Krāpšanas un pārkāpumu novēršanas pasākumi
 3.PRIEKŠLIKUMA/INICIATĪVAS PAREDZAMĀ FINANSIĀLĀ IETEKME
 3.1.Attiecīgās daudzgadu finanšu shēmas izdevumu kategorijas un budžeta izdevumu pozīcijas
 3.2.Paredzamā ietekme uz izdevumiem
 3.2.1.Kopsavilkums par paredzamo ietekmi uz izdevumiem
 3.2.2.Paredzamā ietekme uz darbības apropriācijām
 3.2.3.Paredzamā ietekme uz administratīvajām apropriācijām
 3.2.4.Saderība ar kārtējo daudzgadu finanšu shēmu
 3.2.5.Trešo personu iemaksas
 3.3.Paredzamā ietekme uz ieņēmumiem
 TIESĪBU AKTA PRIEKŠLIKUMA FINANŠU PĀRSKATS
 1.PRIEKŠLIKUMA/INICIATĪVAS KONTEKSTS
 1.1.Priekšlikuma/iniciatīvas nosaukums
 Priekšlikums Padomes lēmumam par to, lai noslēgtu ilgtspējīgas zivsaimniecības partnerattiecību nolīgumu starp Eiropas Savienību un Libērijas Republiku un tā īstenošanas protokolu
 1.2.Attiecīgās politikas jomas ABM/ABB struktūrā
 4
 11. Jūrlietas un zivsaimniecība
 11.03. Obligātās iemaksas reģionālajām zvejniecības pārvaldības organizācijām un citām starptautiskajām organizācijām un ilgtspējīgas zivsaimniecības nolīgumiem
 1.3.Priekšlikuma/iniciatīvas būtība
 X Priekšlikums/iniciatīva attiecas uz jaunu darbību
 ◻ Priekšlikums/iniciatīva attiecas uz jaunu darbību, pamatojoties uz izmēģinājuma projektu/sagatavošanas darbību
 5
 ◻ Priekšlikums/iniciatīva attiecas uz esošas darbības pagarināšanu
 ◻ Priekšlikums/iniciatīva attiecas uz darbību, kas pārveidota jaunā darbībā
 1.4.Mērķis(-i)
 1.4.1.Komisijas daudzgadu stratēģiskie mērķi, kurus plānots sasniegt ar priekšlikumu/iniciatīvu
 Sarunās apspriežot un noslēdzot ilgtspējīgas zivsaimniecības partnerattiecību nolīgumus (IZPN) ar trešām valstīm, tiek sasniegts vispārējais mērķis nodrošināt ES zvejas kuģu piekļuvi trešo valstu zvejas zonām un veidot partnerību ar minētajām valstīm, lai nostiprinātu zvejas resursu ilgtspējīgu izmantošanu ārpus ES ūdeņiem.
 IZPN nodrošina arī saskanību starp kopējās zivsaimniecības politikas principiem un saistībām, kuru uzņemšanās notikusi citās Eiropas politikas jomās (trešo valstu resursu ilgtspējīga izmantošana, cīņa pret nelegālu, nereģistrētu un neregulētu (NNN) zveju, partnervalstu integrācija globālajā ekonomikā un politiskajā un finansiālajā ziņā labāka zvejniecību pārvaldība).
 1.4.2.Konkrētie mērķi un attiecīgās ABM/ABB darbības
 Konkrētais mērķis
 Sekmēt ilgtspējīgu zveju ārpus ES ūdeņiem, saglabāt Eiropas klātieni tāljūras zvejniecībās un aizsargāt Eiropas zivsaimniecības nozares intereses un patērētāju intereses, sarunās apspriežot un noslēdzot IZPN ar piekrastes valstīm saskanībā ar citām Eiropas rīcībpolitikām.
 Attiecīgās ABM/ABB darbības
 Jūrlietas un zivsaimniecība: izveidot to zvejas darbību pārvaldības satvaru (IZPN), ko Eiropas Savienības zvejas kuģi veic trešo valstu ūdeņos (budžeta pozīcija 11.0301).
 1.4.3.Paredzamais(-ie) rezultāts(-i) un ietekme
 Norādīt, kāda ir priekšlikuma/iniciatīvas iecerētā ietekme uz finansējuma saņēmējiem/mērķgrupām.
 Nolīguma noslēgšana ļauj izveidot stratēģisku partnerību zivsaimniecības jomā starp Eiropas Savienību un Libērijas Republiku. Protokola noslēgšana pavērs Savienības kuģiem zvejas iespējas Libērijas zvejas zonā.
 Protokols turklāt veicinās zvejas resursu labāku pārvaldību un saglabāšanu, izmantojot finansiālu atbalstu (nozares atbalsts) tādu programmu īstenošanai, kuras valsts līmenī pieņēmusi partnervalsts, jo īpaši uzraudzības un nelegālas zvejas apkarošanas jomā.
 1.4.4.Rezultātu un ietekmes rādītāji
 Norādīt priekšlikuma/iniciatīvas īstenošanas uzraudzībā izmantojamos rādītājus.
 Zvejas iespēju izmantojuma pakāpe (zvejas atļauju procentuālais izmantojums salīdzinājumā ar protokola sniegtajām iespējām).
 Nozvejas datu un nolīguma komerciālās vērtības datu apkopošana un analīze.
 Ietekme uz nodarbinātību un pievienoto vērtību ES, kā arī uz ES tirgus stabilizāciju (agregētā veidā kopā ar citiem IZPN).
 Tehnisko sanāksmju un Apvienotās komitejas sanāksmju skaits.
 1.5.Priekšlikuma/iniciatīvas pamatojums
 1.5.1.Īstermiņa vai ilgtermiņa vajadzības
 Līdz šim starp Eiropas Savienību un Libērijas Republiku nav bijis noslēgts IZPN vai protokols. Provizorisks novērtējums, ko veikuši neatkarīgi eksperti, liecina, ka jauns IZPN un protokols starp ES un Libērijas Republiku būtu izdevīgs abām Pusēm.
 Paredzēts, ka jauno nolīgumu un protokolu provizoriski piemēro no to parakstīšanas dienas, lai nekavētu zvejas darbību uzsākšanu.
 Jaunais protokols nodrošinās satvaru Eiropas flotes zvejas darbībām Libērijas zvejas zonā, bet Eiropas kuģu īpašniekiem iespēju iesniegt pieteikumus uz zvejas licencēm, kas ļaus tiem zvejot minētajā zonā. Turklāt jaunais protokols stiprinās ES un Libērijas Republikas sadarbību, lai veicinātu ilgtspējīgas zivsaimniecības politikas izstrādi. Tajā jo īpaši paredzēta kuģu uzraudzība ar VMS un nozvejas datu elektroniska pārraidīšana. Saskaņā ar protokolu pieejamais nozares atbalsts palīdzēs Libērijas Republikai saistībā ar tās valsts stratēģiju zivsaimniecības jomā, arī NNN zvejas apkarošanu.
 1.5.2.ES iesaistīšanās pievienotā vērtība
 Ja ES nenoslēgtu šo jauno nolīgumu un protokolu, tiktu noslēgti privāti nolīgumi, kuri negarantētu ilgtspējīgu zvejniecību. Eiropas Savienība cer arī, ka, pateicoties šim protokolam, Libērijas Republika turpinās efektīvi sadarboties ar ES, jo īpaši cīņā pret nelegālu zveju.
 1.5.3.Līdzīgas līdzšinējās pieredzes rezultātā gūtās atziņas
 Izanalizējot Libērijas zvejas zonā agrāk gūto nozveju un to, kas gūta nesen līdzīgu šajā reģionā spēkā esošu protokolu satvarā, kā arī pieejamos novērtējumus un zinātniskos ieteikumus, Puses ir nolēmušas noteikt tunzivju un tunzivjveidīgo sugu nozvejas atsauces daudzumu 6 500 tonnu gadā un iedalīt zvejas iespējas 28 seineriem un 6 kuģiem zvejai ar dreifējošām āķu jedām. Lai ņemtu vērā Libērijas zivsaimniecības iestāžu spēju veidošanas vajadzības un valsts zivsaimniecības stratēģijas prioritātes, nozares atbalsts ir noteikts salīdzinoši augstā apmērā.
 1.5.4.Saderība un iespējamā sinerģija ar citiem atbilstošiem instrumentiem
 Saskaņā ar IZPN izmaksātie finanšu līdzekļi veido atvietojamus ieņēmumus trešo partnervalstu budžetā. Tomēr minēto līdzekļu daļas piesaiste īstenošanas pasākumiem saskaņā ar valsts nozares politiku ir nosacījums IZPN noslēgšanai un īstenošanas uzraudzībai. Šie finanšu resursi ir saderīgi ar pārējo finansējumu, kura avots ir citi starptautiskie finansētāji un kuru piešķir valsts līmeņa projektu un/vai programmu īstenošanai zivsaimniecības nozarē.
 1.6.Ilgums un finansiālā ietekme
 X Ierobežota ilguma priekšlikums/iniciatīva
 –X
 Priekšlikuma/iniciatīvas darbības laiks: 2015.– 2020. gads
 –◻
 Finansiālā ietekme: 2015.–2019. gads.
 ◻ Beztermiņa priekšlikums/iniciatīva
 –Īstenošana ar uzsākšanas periodu no GGGG. līdz GGGG.,
 –pēc kura turpinās normāla darbība.
 1.7.Paredzētie pārvaldības veidi
 6
 X Komisijas īstenota tieša pārvaldība:
 –X ko veic tās struktūrvienības, tostarp personāls Savienības delegācijās;
 –◻
 ko veic izpildaģentūras.
 ◻ Dalīta pārvaldība kopā ar dalībvalstīm
 ◻ Netieša pārvaldība, kurā budžeta īstenošanas uzdevumi uzticēti:
 –◻ trešām valstīm vai to noteiktām struktūrām;
 –◻ starptautiskām organizācijām un to aģentūrām (precizēt);
 –◻ EIB un Eiropas Investīciju fondam;
 –◻ Finanšu regulas 208. un 209. pantā minētajām struktūrām;
 –◻ publisko tiesību subjektiem;
 –◻ privāttiesību subjektiem, kas veic valsts pārvaldes uzdevumus, ja tie sniedz pienācīgas finanšu garantijas;
 –◻ struktūrām, kuru darbību reglamentē dalībvalsts privāttiesības, kurām ir uzticēta publiskā un privātā sektora partnerības īstenošana un kuras sniedz pienācīgas finanšu garantijas;
 –◻ personām, kurām ir uzticēts veikt īpašas darbības KĀDP saskaņā ar Līguma par Eiropas Savienību V sadaļu un kuras ir noteiktas attiecīgā pamataktā.
 –Ja norādīti vairāki pārvaldības veidi, sniedziet papildu informāciju iedaļā “Piezīmes”.
 Piezīmes
 2.PĀRVALDĪBAS PASĀKUMI
 2.1.Uzraudzības un ziņošanas noteikumi
 Norādīt periodiskumu un nosacījumus.
 Komisija (MARE ĢD sadarbībā ar zivsaimniecības padomnieku attiecīgajā reģionā) nodrošinās regulāru protokola īstenošanas uzraudzību, jo īpaši attiecībā uz to, kā operatori izmanto zvejas iespējas, un uz nozvejas datiem.
 Turklāt IZPN paredzēta vismaz viena Apvienotās komitejas ikgadējā sanāksme, kuras laikā Komisija tiekas ar Libērijas Republiku, lai pārskatītu nolīguma un protokola īstenošanu un, ja vajadzīgs, pielāgotu programmu un attiecīgā gadījumā finansiālo ieguldījumu.
 2.2.Pārvaldības un kontroles sistēma
 2.2.1.Apzinātie riski
 Jauna zivsaimniecības nolīguma un protokola ieviešana ir saistīta ar zināmu risku, jo īpaši attiecībā uz summām, kas paredzētas zivsaimniecības politikas finansēšanai (nepietiekama plānošana).
 2.2.2.Informācija par izveidoto iekšējās kontroles sistēmu
 Ar nolīgumu un protokolu ir paredzēts izvērsts dialogs par nozares politikas plānošanu un īstenošanu. Šo kontroles metožu daļa ir arī protokola 4. punktā norādīto rezultātu kopīga analīze.
 Turklāt nolīgumā un protokolā ir iekļautas īpašas klauzulas to apturēšanai ar konkrētiem nosacījumiem un noteiktos apstākļos.
 2.2.3.Paredzamās pārbaužu izmaksas un ieguvumi un gaidāmā kļūdas riska līmeņa novērtējums
 2.3.Krāpšanas un pārkāpumu novēršanas pasākumi
 Norādīt esošos vai plānotos novēršanas pasākumus un citus pretpasākumus.
 Komisija apņemas tiekties izveidot politisko dialogu un regulāru sadarbību ar Libērijas Republiku, lai varētu labāk pārvaldīt nolīguma un protokola īstenošanu un stiprināt ES ieguldījumu ilgtspējīgā resursu pārvaldībā. Jebkurā gadījumā uz visiem maksājumiem, kurus Komisija veic saskaņā ar IZPN, attiecas tās parastie noteikumi un budžeta un finanšu procedūras. Tas ļauj pilnībā identificēt trešo valstu bankas kontus, kuros iemaksā finansiālā ieguldījuma summas. Attiecībā uz šo protokolu 3. panta 8. punktā noteikts, ka finansiālais ieguldījums jāiemaksā Valsts kases kontā, kas atvērts Libērijas Centrālajā bankā.
 3.PRIEKŠLIKUMA/INICIATĪVAS PAREDZAMĀ FINANSIĀLĀ IETEKME
 3.1.Attiecīgās daudzgadu finanšu shēmas izdevumu kategorijas un budžeta izdevumu pozīcijas
 Esošās budžeta pozīcijas
 Sarindotas pa daudzgadu finanšu shēmas izdevumu kategorijām un budžeta pozīcijām
 Daudzgadu finanšu shēmas izdevumu kategorija
 Budžeta pozīcija
 Izdevumu
 veids
 Iemaksas
 Nr.
 [Pozīcija .......................................]
 Dif./Nedif.
 7
 no EBTA valstīm
 8
 no kandidātvalstīm
 9
 no trešām valstīm
 Finanšu regulas 21. panta 2. punkta b) apakšpunkta nozīmē
 2
 11.03.01
 Pārvaldības satvara izveidošana Eiropas Savienības zvejas kuģu veiktām zvejas darbībām trešo valstu ūdeņos
 Dif.
 NĒ
 NĒ
 NĒ
 NĒ
 2
 11.010401
 Atbalsta izdevumi jūrlietās un zivsaimniecībā – Neoperatīvā administratīvā un tehniskā palīdzība
 Nedif.
 NĒ
 NĒ
 NĒ
 NĒ
 No jauna veidojamās budžeta pozīcijas
 Sarindotas pa daudzgadu finanšu shēmas izdevumu kategorijām un budžeta pozīcijām
 Daudzgadu finanšu shēmas izdevumu kategorija
 Budžeta pozīcija
 Izdevumu
 veids
 Iemaksas
 Nr.
 [Pozīcija .......................................]
 Dif./nedif.
 no EBTA valstīm
 no kandidātvalstīm
 no trešām valstīm
 Finanšu regulas 21. panta 2. punkta b) apakšpunkta nozīmē
 [XX.YY.YY.YY]
 JĀ/NĒ
 JĀ/NĒ
 JĀ/NĒ
 JĀ/NĒ
 3.2.Paredzamā ietekme uz izdevumiem
 3.2.1.Kopsavilkums par paredzamo ietekmi uz izdevumiem
 EUR miljonos (trīs zīmes aiz komata)
 Daudzgadu finanšu shēmas
 izdevumu kategorija
 Nr. 2
 Ilgtspējīga izaugsme: dabas resursi
 <....> ĢD
 N
 gads
 10
 2015
 N+ 1
 gads
 2016
 N + 2
 gads
 2017
 N + 3
 gads
 2018
 N + 4
 gads
 2019
 KOPĀ
 • Darbības apropriācijas
 Budžeta pozīcijas numurs 11.0301
 Saistības
 (1)
 0,715
 0,650
 0,650
 0,650
 0,585
 3,250
 Maksājumi
 (2)
 0,715
 0,650
 0,650
 0,650
 0,585
 3,250
 Budžeta pozīcijas numurs
 Saistības
 (1a)
 Maksājumi
 (2a)
 Administratīvās apropriācijas, kas tiek finansētas no konkrētu programmu piešķīrumiem
 11
 Budžeta pozīcijas numurs 11.010401
 (3)
 0,037
 0,037
 0,037
 0,037
 0,097
 0,245
 KOPĀ
 <.......> ĢD apropriācijas
 Saistības
 =1+1a +3
 0,752
 0,687
 0,687
 0,687
 0,682
 3,495
 Maksājumi
 =2+2a
 +3
 0,752
 0,687
 0,687
 0,687
 0,682
 3,495
 • KOPĀ darbības apropriācijas
 Saistības
 (4)
 0,715
 0,650
 0,650
 0,650
 0,585
 3,250
 Maksājumi
 (5)
 0,715
 0,650
 0,650
 0,650
 0,585
 3,250
 • KOPĀ administratīvās apropriācijas, kas tiek finansētas no konkrētu programmu piešķīrumiem
 (6)
 0,037
 0,037
 0,037
 0,037
 0,097
 0,245
 KOPĀ daudzgadu finanšu shēmas
 2. IZDEVUMU KATEGORIJAS
 apropriācijas
 Saistības
 =4+ 6
 0,752
 0,687
 0,687
 0,687
 0,682
 3,495
 Maksājumi
 =5+ 6
 0,752
 0,687
 0,687
 0,687
 0,682
 3,495
 Ja priekšlikums/iniciatīva ietekmē vairākas izdevumu kategorijas
 • KOPĀ darbības apropriācijas
 Saistības
 (4)
 Maksājumi
 (5)
 • KOPĀ administratīvās apropriācijas, kas tiek finansētas no konkrētu programmu piešķīrumiem
 (6)
 KOPĀ daudzgadu finanšu shēmas
 1.–4. IZDEVUMU KATEGORIJAS
 apropriācijas
 (Pamatsumma)
 Saistības
 =4+ 6
 Maksājumi
 =5+ 6
 Daudzgadu finanšu shēmas
 izdevumu kategorija
 5
 “Administratīvie izdevumi”
 EUR miljonos (trīs zīmes aiz komata)
 N
 gads
 2015
 N + 1
 gads
 2016
 N + 2
 gads
 2017
 N + 3
 gads
 2018
 N + 4
 gads
 2019
 KOPĀ
 MARE ĢD
 • Cilvēkresursi
 0,113
 0,113
 0,113
 0,113
 0,113
 0,565
 • Pārējie administratīvie izdevumi
 0,009
 0,009
 0,009
 0,009
 0,009
 0,045
 KOPĀ MARE ĢD
 Apropriācijas
 0,122
 0,122
 0,122
 0,122
 0,122
 0,610
 KOPĀ daudzgadu finanšu shēmas
 5. IZDEVUMU KATEGORIJAS
 apropriācijas
 (Saistību summa = maksājumu summa)
 0,122
 0,122
 0,122
 0,122
 0,122
 0,610
 EUR miljonos (trīs zīmes aiz komata)
 N
 gads
 12
 2015
 N + 1
 gads
 2016
 N + 2
 gads
 2017
 N + 3
 gads
 2018
 N + 4
 gads
 2019
 KOPĀ
 KOPĀ daudzgadu finanšu shēmas
 1.–5. IZDEVUMU KATEGORIJAS
 apropriācijas
 Saistības
 0,874
 0,809
 0,809
 0,809
 0,804
 4,105
 Maksājumi
 0,874
 0,809
 0,809
 0,809
 0,804
 4,105
 3.2.2.Paredzamā ietekme uz darbības apropriācijām
 –◻
 Priekšlikums/iniciatīva neparedz izmantot darbības apropriācijas
 –X
 Priekšlikums/iniciatīva paredz darbības apropriācijas izmantot šādā veidā:
 Saistību apropriācijas EUR miljonos (trīs zīmes aiz komata)
 Norādīt mērķus un rezultātus
 ⇩
 N
 gads
 2015
 N + 1
 gads
 2016
 N + 2
 gads
 2017
 N + 3
 gads
 2018
 N + 4
 gads
 2019
 KOPĀ
 REZULTĀTI
 Rezultāta veids
 13
 Rezultāta vidējās izmaksas
 Daudzums
 Izmaksas
 Daudzums
 Izmaksas
 Daudzums
 Izmaksas
 Daudzums
 Izmaksas
 Daudzums
 Izmaksas
 Daudzums
 Izmaksas
 Daudzums
 Izmaksas
 Kopējais rezultātu daudzums
 Kopējās izmaksas
 KONKRĒTAIS MĒRĶIS Nr. 1
 14
 ...
 - kuģu licences
 t/gadā
 15
 0,357
 0,325
 0,325
 0,325
 0,292
 1,625
 - nozares atbalsts
 ikgadējs
 0,325
 0,357
 0,325
 0,325
 0,325
 0,292
 1,625
 Starpsumma – konkrētais mērķis Nr. 1
 0,715
 0,650
 0,650
 0,650
 0,585
 3,250
 KONKRĒTAIS MĒRĶIS Nr. 2
 – Rezultāts
 Starpsumma – konkrētais mērķis Nr. 2
 KOPĒJĀS IZMAKSAS
 0,715
 0,650
 0,650
 0,650
 0,585
 3,250
 3.2.3.Paredzamā ietekme uz administratīvajām apropriācijām
 3.2.3.1.Kopsavilkums
 –◻
 Priekšlikums/iniciatīva neparedz izmantot administratīvās apropriācijas
 –X
 Priekšlikums/iniciatīva paredz izmantot administratīvās apropriācijas šādā veidā:
 EUR miljonos (trīs zīmes aiz komata)
 N
 gads
 16
 2015
 N + 1
 gads
 2016
 N + 2
 gads
 2017
 N + 3
 gads
 2018
 N + 4
 gads
 2019
 KOPĀ
 Daudzgadu finanšu shēmas
 5. IZDEVUMU KATEGORIJA
 Cilvēkresursi
 0,113
 0,113
 0,113
 0,113
 0,113
 0,565
 Pārējie administratīvie izdevumi
 0,009
 0,009
 0,009
 0,009
 0,009
 0,045
 Starpsumma – daudzgadu finanšu shēmas
 5. IZDEVUMU KATEGORIJA
 0,122
 0,122
 0,122
 0,122
 0,122
 0,610
 Ārpus daudzgadu finanšu shēmas
 17
 5. IZDEVUMU KATEGORIJAS
 Cilvēkresursi
 0,031
 0,031
 0,031
 0,031
 0,031
 0,155
 Pārējie
 administratīvie izdevumi
 0,006
 0,006
 0,006
 0,006
 0,066
 0,090
 Starpsumma
 ārpus daudzgadu finanšu shēmas
 5. IZDEVUMU KATEGORIJAS
 0,037
 0,037
 0,037
 0,037
 0,097
 0,245
 KOPĀ
 0,159
 0,159
 0,159
 0,159
 0,219
 0,855
 Vajadzīgās cilvēkresursu un citu administratīvu izdevumu apropriācijas tiks nodrošinātas no ĢD apropriācijām, kas jau ir piešķirtas darbības pārvaldībai un/vai ir pārdalītas attiecīgajā ģenerāldirektorātā, vajadzības gadījumā izmantojot arī vadošajam ĢD gada budžeta sadales procedūrā piešķirtus papildu resursus un ņemot vērā budžeta ierobežojumus.
 3.2.3.2.Paredzamās vajadzības pēc cilvēkresursiem
 –◻
 Priekšlikums/iniciatīva neparedz cilvēkresursu izmantošanu
 –X
 Priekšlikums/iniciatīva paredz cilvēkresursu izmantošanu šādā veidā:
 Aplēse izsakāma ar pilnslodzes ekvivalentu
 N
 gads
 2015
 N + 1
 gads
 2016
 N + 2 gads
 2017
 N + 3 gads
 2018
 N + 4 gads
 2019
 KOPĀ
 • Štatu sarakstā ietvertās amata vietas (ierēdņi un pagaidu darbinieki)
 11 01 01 01 (Galvenā mītne un Komisijas pārstāvniecības)
 0,099
 0,099
 0,099
 0,099
 0,099
 0,495
 11 01 01 02 (Delegācijas)
 XX 01 05 01 (Netiešā pētniecība)
 10 01 05 01 (Tiešā pētniecība)
 • Ārštata darbinieki (izsakot ar pilnslodzes ekvivalentu – FTE)
 18
 XX 01 02 01 (CA, SNE, INT, ko finansē no vispārīgajām apropriācijām)
 0,014
 0,014
 0,014
 0,014
 0,014
 0,070
 XX 01 02 02 (CA, LA, SNE, INT un JED delegācijās)
 11 01 04 01
 19
 – galvenajā mītnē
 – delegācijās
 0,031
 0,031
 0,031
 0,031
 0,031
 0,155
 XX 01 05 02 (AC, END, INT – netiešā pētniecība)
 10 01 05 02 (CA, INT, SNE – tiešā pētniecība)
 Citas budžeta pozīcijas (precizēt)
 KOPĀ
 0,144
 0,144
 0,144
 0,144
 0,144
 0,720
 XX ir attiecīgā politikas joma vai budžeta sadaļa.
 Vajadzības pēc cilvēkresursiem tiks nodrošinātas, izmantojot attiecīgā ĢD darbiniekus, kuri jau ir iesaistīti konkrētās darbības pārvaldībā un/vai ir pārgrupēti attiecīgajā ģenerāldirektorātā, vajadzības gadījumā izmantojot arī vadošajam ĢD gada budžeta sadales procedūrā piešķirtus papildu resursus un ņemot vērā budžeta ierobežojumus.
 Veicamo uzdevumu apraksts
 Ierēdņi un pagaidu darbinieki
 Uzraudzīt un pārvaldīt ar IZPN saistītu (atkārtotu) sarunu risināšanu un šo sarunu rezultātu apstiprināšanas procesu attiecīgajās iestādēs; pārvaldīt pašreizējo IZPN, tostarp nodrošināt pastāvīgu finansiālu un darbības uzraudzību; pastāvīgi uzraudzīt nozares atbalsta īstenošanu un licenču pārvaldību.
 Referents MARE ĢD + nodaļas vadītājs/vadītāja vietnieks + sekretariāts:
 aptuveni 0,75 FTE gadā.
 Vienības izmaksas: 132 000 EUR/gadā.
 Izmaksu aprēķins: 0,75 FTE/gadā x 132 000 EUR/gadā.
 Kopējās izmaksas: 99 000 => EUR 0,099 milj.
 Ārštata darbinieki
 1) Finanšu asistents MARE ĢD:
 aptuveni 0,2 FTE gadā.
 Vienības izmaksas: EUR 70 000.
 Izmaksu aprēķins: 0,2 FTE x 70 000 EUR/gadā.
 Kopējās izmaksas: EUR 14 000 => EUR 0,014 milj.
 2) Līgumdarbinieks ES delegācijā:
 aptuveni 0,25 FTE gadā.
 Vienības izmaksas: EUR 125 000.
 Izmaksu aprēķins: 0,25 FTE x 125 000 EUR/gadā.
 Kopējās izmaksas: EUR 31 250 => EUR 0,031 milj.
 3.2.4.Saderība ar kārtējo daudzgadu finanšu shēmu
 –X
 Priekšlikums/iniciatīva atbilst kārtējai daudzgadu finanšu shēmai
 –◻
 Pieņemot priekšlikumu/iniciatīvu, jāpārplāno attiecīgā izdevumu kategorija daudzgadu finanšu shēmā
 Aprakstīt, kas jāpārplāno, norādot attiecīgās budžeta pozīcijas un summas.
 –◻
 Pieņemot priekšlikumu/iniciatīvu, jāpiemēro elastības instruments vai jāpārskata daudzgadu finanšu shēma
 Aprakstīt, kas jādara, norādot attiecīgās izdevumu kategorijas, budžeta pozīcijas un summas.
 3.2.5.Trešo personu iemaksas
 –Priekšlikums/iniciatīva neparedz trešo personu līdzfinansējumu
 –Priekšlikums/iniciatīva paredz šādu līdzfinansējumu:
 Apropriācijas EUR miljonos (trīs zīmes aiz komata)
 N
 gads
 N + 1
 gads
 N + 2
 gads
 N + 3
 gads
 Norādīt tik gadu, cik nepieciešams ietekmes ilguma atspoguļošanai (sk. 1.6. punktu)
 Kopā
 Norādīt līdzfinansējuma struktūru
 KOPĀ līdzfinansējuma apropriācijas
 3.3.Paredzamā ietekme uz ieņēmumiem
 –X
 Priekšlikums/iniciatīva finansiāli neietekmē ieņēmumus
 –◻
 Priekšlikums/iniciatīva finansiāli ietekmē:
 pašu resursus
 dažādus ieņēmumus
 EUR miljonos (trīs zīmes aiz komata)
 Budžeta ieņēmumu pozīcija
 Kārtējā finanšu gadā pieejamās apropriācijas
 Priekšlikuma/iniciatīvas ietekme
 20
 N
 gads
 N + 1
 gads
 N + 2
 gads
 N + 3
 gads
 Norādīt tik gadu, cik nepieciešams ietekmes ilguma atspoguļošanai (sk. 1.6. punktu)
 ............. pants
 Attiecībā uz dažādiem ieņēmumiem, kas ir “piešķirtie ieņēmumi”, norādīt attiecīgo(-ās) izdevumu pozīciju(-as).
 Norādīt, ar kādu metodi aprēķināta ietekme uz ieņēmumiem.
 (1)
 Pieņemtas Padomes (ECOFIN) 3324. sanāksmē 2014. gada 20. jūnijā.
 (2)
 OV C , , . lpp.
 (3)
 OV L [...], [...], [...]. lpp.
 (4)
 ABM – budžeta līdzekļu vadība pa darbības jomām, ABB – budžeta līdzekļu sadale pa darbības jomām.
 (5)
 Kā paredzēts Finanšu regulas 54. panta 2. punkta attiecīgi a) un b) apakšpunktā.
 (6)
 Skaidrojumus par pārvaldības veidiem un atsauces uz Finanšu regulu skatīt BudgWeb tīmekļa vietnē:
 http://www.cc.cec/budg/man/budgmanag/budgmanag_en.html.
 (7)
 Dif. – diferencētās apropriācijas / nedif. – nediferencētās apropriācijas.
 (8)
 EBTA – Eiropas Brīvās tirdzniecības asociācija.
 (9)
 Kandidātvalstis un attiecīgā gadījumā potenciālās kandidātvalstis no Rietumbalkāniem.
 (10)
 N gads ir gads, kurā priekšlikumu/iniciatīvu sāk īstenot.
 (11)
 Tehniskais un/vai administratīvais atbalsts un ES programmu un/vai darbību īstenošanas atbalsta izdevumi (kādreizējās “BA” pozīcijas), netiešā pētniecība, tiešā pētniecība.
 (12)
 N gads ir gads, kurā priekšlikumu/iniciatīvu sāk īstenot.
 (13)
 Rezultāti ir attiecīgie produkti vai pakalpojumi (piemēram, finansēto studentu apmaiņu skaits, uzbūvēto ceļu garums kilometros utt.).
 (14)
 Kā norādīts 1.4.2. punktā “Konkrētie mērķi”.
 (15)
 Cena par tonnu, pamatojoties uz atsauces daudzumu 6 500 tonnas gadā: EUR 55 pirmajā gadā (kopā EUR 357 500), EUR 50 otrajā, trešajā un ceturtajā gadā (kopā EUR 325 000 gadā) un EUR 45 piektajā gadā (kopā EUR 292 500).
 (16)
 N gads ir gads, kurā priekšlikumu/iniciatīvu sāk īstenot.
 (17)
 Tehniskais un/vai administratīvais atbalsts un ES programmu un/vai darbību īstenošanas atbalsta izdevumi (kādreizējās “BA” pozīcijas), netiešā pētniecība, tiešā pētniecība.
 (18)
 CA – līgumdarbinieki, LA – vietējie darbinieki; SNE – valstu norīkotie eksperti, INT – aģentūras darbinieki, JED – jaunākie eksperti delegācijās.
 (19)
 Ārštata darbiniekiem paredzēto maksimālo summu finansē no darbības apropriācijām (kādreizējām “BA” pozīcijām).
 (20)
 Norādītajām tradicionālo pašu resursu (muitas nodokļi, cukura nodevas) summām jābūt neto summām, t. i., bruto summām, no kurām atskaitītas iekasēšanas izmaksas 25 % apmērā.
 ---documentbreak---
 EIROPAS KOMISIJA
 Briselē, 30.9.2015
 COM(2015) 467 final
 PIELIKUMI
 priekšlikumam
 PADOMES LĒMUMS
 par to, lai noslēgtu ilgtspējīgas zivsaimniecības partnerattiecību nolīgumu starp Eiropas Savienību un Libērijas Republiku un tā īstenošanas protokolu
 PIELIKUMI
 priekšlikumam
 PADOMES LĒMUMS
 par to, lai noslēgtu ilgtspējīgas zivsaimniecības partnerattiecību nolīgumu starp Eiropas Savienību un Libērijas Republiku un tā īstenošanas protokolu
 I PIELIKUMS
 ILGTSPĒJĪGAS ZIVSAIMNIECĪBAS PARTNERATTIECĪBU NOLĪGUMS
 starp Eiropas Savienību un Libērijas Republiku
 EIROPAS SAVIENĪBA, turpmāk “Savienība”, un
 LIBĒRIJAS REPUBLIKA, turpmāk “Libērija”,
 abas kopā turpmāk “Puses”,
 IEVĒROJOT ciešo sadarbību starp Savienību un Libēriju, jo īpaši Kotonū nolīguma satvarā, un abu Pušu kopējo vēlmi šīs attiecības pastiprināt,
 ŅEMOT VĒRĀ Apvienoto Nāciju Organizācijas 1982. gada 10. decembra Jūras tiesību konvenciju (UNCLOS) un 1995. gada Nolīgumu par transzonālo zivju krājumu un tālu migrējošo zivju krājumu saglabāšanu un pārvaldību,
 APŅĒMUŠĀS piemērot lēmumus un ieteikumus, kurus pieņēmusi Starptautiskā Atlantijas tunzivju saglabāšanas komisija (ICCAT) un citas attiecīgas reģionālās organizācijas, kuru locekles ir Puses,
 APZINĀDAMĀS to, cik svarīgi ir principi, kas noteikti ANO Pārtikas un lauksaimniecības organizācijas (FAO) 1995. gada konferencē pieņemtajā Atbildīgas zivsaimniecības rīcības kodeksā,
 APŅĒMUŠĀS ar savstarpēji izdevīgu sadarbību veicināt atbildīgu zveju, lai nodrošinātu jūras bioloģisko resursu saglabāšanu ilgtermiņā un ilgtspējīgu izmantošanu,
 PĀRLIECINĀTAS par to, ka šādai sadarbībai ir jāizpaužas tādu iniciatīvu un pasākumu veidā, kas gan kopā, gan atsevišķi viens otru papildina un nodrošina politiku saskanību un centienu sinerģiju,
 PLĀNOJOT šajā nolūkā sākt dialogu par Libērijas valdības īstenoto zivsaimniecības politiku un noteikt piemērotākos līdzekļus šīs politikas rezultatīvai īstenošanai un ekonomikas dalībnieku un pilsoniskās sabiedrības iesaistei attiecīgajā procesā,
 VĒLOTIES pieņemt noteikumus un nosacījumus, ar kādiem Savienības zvejas kuģi var veikt zvejas darbības Libērijas zvejas zonā un ar kādiem var saņemt Savienības atbalstu ilgtspējīgas zvejas nodrošināšanai minētajā zonā,
 VĒLOTIES panākt Savienībai un Libērijai abpusēji izdevīgu vienošanos, tostarp par Libērijas vietējo spēju attīstību,
 NOLĒMUŠAS veicināt abu Pušu ciešāku ekonomisko sadarbību zvejas nozarē un ar to saistītās darbībās,
 IR VIENOJUŠĀS PAR TURPMĀKO.
 1. pants – Definīcijas
 Šajā nolīgumā:
 a)“Libērijas iestādes” ir Libērijas Lauksaimniecības ministrija;
 b)“Savienības iestādes” ir Eiropas Komisija;
 c)“zvejas darbība” ir zivju meklēšana, zvejas rīku iemešana, ievietošana,vilkšana un pacelšana, nozvejas izcelšana uz kuģa, apstrāde uz kuģa, zivju un zvejas produktu pārvietošana, ievietošana sprostos, nobarošana un izkraušana;
 d)“zvejas kuģis” ir jebkurš kuģis, kas aprīkots jūras bioloģisko resursu komerciālai izmantošanai;
 e)“apgādes kuģis” ir jebkurš Savienības kuģis, kas sniedz palīdzību zvejas kuģiem;
 f)“Savienības kuģis” ir Savienības dalībvalsts karoga zvejas kuģis, kas reģistrēts Savienībā;
 g)“Libērijas zvejas zona” ir Libērijas suverenitātē vai jurisdikcijā esošo ūdeņu daļa, kurā Libērija atļauj Savienības kuģiem iesaistīties zvejas darbībās;
 h)“nepārvarama vara” ir jebkurš pēkšņs, neparedzams un nenovēršams notikums, kas apdraud vai neļauj veikt normālas zvejas darbības Libērijas zvejas zonā.
 2. pants – Darbības joma
 Ar šo nolīgumu paredz principus, noteikumus un procedūras šādās jomās:
 a)nosacījumi, ar kādiem Savienības kuģi var iesaistīties zvejas darbībās Libērijas zvejas zonā;
 b)ekonomiskā, finansiālā, tehniskā un zinātniskā sadarbība zivsaimniecības nozarē ar mērķi veicināt ilgtspējīgu zveju Libērijas zvejas zonā un Libērijas zivsaimniecības nozares attīstību;
 c)sadarbība pārvaldības, kontroles un pārraudzības pasākumos, ko veic Libērijas zvejas zonā, lai nodrošinātu iepriekš minēto noteikumu un nosacījumu ievērošanu un lai zivju krājumu saglabāšanas un zvejas darbību pārvaldības pasākumi, jo īpaši cīņa pret nelegālu, nereģistrētu un neregulētu zveju, būtu rezultatīvi;
 d)operatoru partnerība, kuras mērķis ir kopīgās interesēs izvērst saimniecisko darbību zivsaimniecības nozarē un ar to saistītajās jomās.
 3. pants – Principi
 1.Ar šo Puses apņemas veicināt atbildīgu zveju Libērijas zvejas zonā saskaņā ar FAO Atbildīgas zivsaimniecības rīcības kodeksu, pamatojoties uz nediskriminēšanas principu.
 2.Libērijas iestādes apņemas nepiešķirt izdevīgākus nosacījumus nekā tie, kas noteikti šajā nolīgumā, citām ārvalstu flotēm, kas darbojas Libērijas zvejas zonā, kam ir tādi paši parametri un kas zvejo tās pašas mērķsugas kā tās, uz kurām attiecas šis nolīgums un tā īstenošanas protokols. Šie nosacījumi ir saistīti ar resursu saglabāšanu, attīstīšanu un pārvaldību, finansiālo kārtību, maksām un tiesībām, kas saistītas ar zvejas atļauju izdošanu.
 3.Abpusējas pārredzamības interesēs Libērija apņemas publiskot ikvienu nolīgumu, ar ko ārvalstu flotēm atļauj zvejot tās jurisdikcijā esošajos ūdeņos.
 4.Ar šo Puses apņemas nodrošināt šā nolīguma īstenošanu saskaņā ar Kotonū nolīguma 9. pantu par svarīgākajiem elementiem cilvēktiesību, demokrātijas principu un tiesiskuma jomā un labas vadīšanas pamatelementu, ievērojot minētā nolīguma 8. un 96. pantā paredzēto procedūru.
 5.Puses sadarbojas Libērijas valdības pieņemtās zivsaimniecības politikas īstenošanā un šajā nolūkā uzsāk politisku dialogu par vajadzīgajām reformām. Tās apspriežas ar mērķi pieņemt iespējamos pasākumus šajā jomā.
 6.Ar šo Puses apņemas nodrošināt to, ka šis nolīgums tiek īstenots saskaņā ar labas ekonomiskās un sociālās pārvaldības principiem, ievērojot zvejas resursu stāvokli.
 7.Uz ĀKK jūrniekiem, kurus nodarbina uz Savienības kuģiem, pilnībā attiecas Starptautiskās Darba organizācijas (SDO) Deklarācija par pamatprincipiem un pamattiesībām darbā, jo īpaši attiecībā uz darbinieku apvienošanās brīvību un darba koplīguma slēgšanas tiesībām, kā arī diskriminācijas novēršanu attiecībā uz nodarbinātību un profesijām.
 8.Puses apspriežas pirms tādu lēmumu pieņemšanas, kas varētu ietekmēt Savienības kuģu darbības saskaņā ar šo nolīgumu.
 4. pants – Piekļuve Libērijas zvejas zonai
 1.Savienības kuģi drīkst zvejot Libērijas zvejas zonā tikai tad, ja tiem ir saskaņā ar šo nolīgumu izdota zvejas atļauja. Jebkādas komerciālas zvejas darbības ārpus šā nolīguma ir aizliegtas.
 2.Libērijas iestādes neizdod zvejas atļaujas Savienības kuģiem citādi kā vien saskaņā ar šo nolīgumu. Jebkādu zvejas atļauju izdošana Savienības kuģiem ārpus šā nolīguma, jo īpaši privātu licenču veidā, ir aizliegta.
 5. pants – Piemērojamie tiesību akti un īstenošana
 1.To Savienības kuģu darbības, kuri darbojas Libērijas zvejas zonā, reglamentē piemērojamie Libērijas normatīvie akti, ja vien nolīgumā, protokolā un pielikumā nav noteikts citādi. Piemērojamos normatīvos aktus Libērija iesniedz Savienības iestādēm.
 2.Libērija apņemas veikt visus atbilstošos pasākumus, kas vajadzīgi, lai faktiski piemērotu šajā nolīgumā paredzētos zvejniecības uzraudzības, kontroles un pārraudzības noteikumus. Savienības kuģi sadarbojas ar Libērijas iestādēm, kas atbild par šādas uzraudzības, kontroles un pārraudzības īstenošanu.
 3.Libērijas iestādes paziņo Savienības iestādēm par visām izmaiņām spēkā esošajos tiesību aktos vai par jauniem tiesību aktiem, kas varētu ietekmēt Savienības kuģu darbības. Šādi tiesību akti uz Savienības kuģiem ir attiecināmi, sākot ar 60. dienu pēc dienas, kurā Savienības iestādes ir saņēmušas Libērijas paziņojumu.
 4.Savienība apņemas veikt visus atbilstošos pasākumus, kas vajadzīgi, lai nodrošinātu to, ka tās kuģi ievēro šo nolīgumu un tiesību aktus, kas reglamentē zvejniecības ūdeņos, kuri ir Libērijas suverenitātē vai jurisdikcijā.
 5.Savienības iestādes paziņo Libērijas iestādēm par visām Savienības tiesību aktos izdarītajām izmaiņām, kas varētu ietekmēt Savienības kuģu darbības saskaņā ar šo nolīgumu.
 6. pants – Finansiālais ieguldījums
 1.Savienība piešķir Libērijai finansiālo ieguldījumu saskaņā ar šo nolīgumu, lai:
 a)segtu daļu no izmaksām par Savienības kuģu piekļuvi Libērijas zvejas zonai un zvejas resursiem, neskarot kuģu īpašnieku segtās piekļuves izmaksas;
 b)ar nozares atbalstu stiprinātu Libērijas spēju izstrādāt ilgtspējīgas zivsaimniecības politiku.
 2.Nozares atbalstam paredzēto finansiālo ieguldījumu nodala no maksājumiem, kas saistīti ar piekļuves izmaksām, un to nosaka un ietekmē Libērijas nozares atbalsta mērķu sasniegšana saskaņā ar protokolu un gada un daudzgadu programmām, kas izstrādātas tā īstenošanai.
 3.Savienības piešķirto finansiālo ieguldījumu maksā katru gadu saskaņā ar protokolu.
 a)Piemērojot šā nolīguma 8. pantu, var pārskatīt 1. punkta a) apakšpunktā minētā ieguldījuma summu attiecībā uz:
 i)Savienības kuģiem piešķirto zvejas iespēju samazināšanu, ko veic attiecīgo krājumu pārvaldības nolūkā, ja, pamatojoties uz labāko pieejamo zinātnisko ieteikumu, to uzskata par vajadzīgu resursu saglabāšanai un ilgtspējīgai izmantošanai,
 ii)Savienības kuģiem piešķirto zvejas iespēju palielināšanu, ja saskaņā ar labāko pieejamo zinātnisko ieteikumu resursu stāvoklis to atļauj;
 b)šā panta 1. punkta b) apakšpunktā minētā ieguldījuma summu var pārskatīt pēc Libērijas zivsaimniecības politikas īstenošanai piešķirtā finansiālā ieguldījuma nosacījumu atkārtotas novērtēšanas, ja to pamato Pušu konstatētie gada un daudzgadu programmu konkrētie rezultāti;
 c) ieguldījumu var apturēt:
 i)šā nolīguma 13. panta piemērošanas rezultātā,
 ii)šā nolīguma 14. panta piemērošanas rezultātā.
 7. pants – Ekonomikas dalībnieku un pilsoniskās sabiedrības sadarbības veicināšana
 1.Puses atbalsta ekonomisku, zinātnisku un tehnisku sadarbību zivsaimniecības nozarē un saistītajās jomās. Tās apspriežas, lai koordinētu dažādos pasākumus, kurus varētu veikt minētajā nolūkā.
 2.Puses apņemas veicināt apmaiņu ar informāciju par zvejas paņēmieniem, rīkiem, zvejas produktu saglabāšanas metodēm un rūpniecisko apstrādi.
 3.Vajadzības gadījumā Puses cenšas radīt apstākļus, kas nāk par labu Pušu uzņēmumu tehniskās, ekonomiskās un komerciālās sadarbības veicināšanai, palīdzot izveidot darījumdarbībai un investīcijām labvēlīgu vidi.
 4.Puses var apņemties īstenot rīcības plānu, kurā piedalās Libērija un Savienības kuģu operatori un kura mērķis ir veicināt zivju izkraušanu no Savienības kuģiem, kas darbojas Libērijā.
 5.Vajadzības gadījumā Puses atbalsta kopuzņēmumu veidošanu, kas ir abpusēji izdevīga, un šiem uzņēmumiem sistemātiski jāievēro Libērijas un Savienības tiesību akti.
 8. pants – Apvienotā komiteja
 1.Izveido Apvienoto komiteju, kurā darbojas Savienības un Libērijas iestāžu pārstāvji un kura ir atbildīga par šā nolīguma piemērošanas uzraudzību. Apvienotā komiteja var pieņemt protokola, pielikuma un papildinājumu grozījumus.
 2.Apvienotā komiteja pilda jo īpaši šādas funkcijas:
 a)uzrauga šā nolīguma izpildi, interpretāciju un piemērošanu, jo īpaši 6. panta 2. punktā minēto gada un daudzgadu programmu izstrādi un to īstenošanas izvērtēšanu;
 b)nodrošina nepieciešamo saziņu Puses interesējošajos jautājumos, kas saistīti ar zvejniecību, jo īpaši par nozvejas datu statistisko analīzi;
 c)darbojas kā forums izlīguma panākšanai domstarpībās par šā nolīguma interpretēšanu vai piemērošanu.
 3.Apvienotās komitejas lēmumu pieņemšanas funkcija ietver šā nolīguma protokola, pielikumu un papildinājumu grozījumu apstiprināšanu attiecībā uz:
 a)zvejas iespēju un tātad arī attiecīgā finansiālā ieguldījuma pārskatīšanu;
 b)nozares atbalsta kārtību;
 c)tehniskajiem nosacījumiem un noteikumiem, saskaņā ar kuriem Savienības kuģi veic zvejas darbības.
 4.Apvienotā komiteja savas funkcijas pilda saskaņā ar šā nolīguma mērķiem un attiecīgajiem noteikumiem, ko pieņēmusi ICCAT un attiecīgā gadījumā citas reģionālās zvejniecības organizācijas.
 5.Apvienotā komiteja sanāk vismaz reizi gadā pārmaiņus Libērijā un Savienībā vai kādā citā vietā, ko izraugās pēc abpusējas vienošanās, un sanāksmi vada tās rīkotāja Puse. Ja kāda no Pusēm to pieprasa, tiek rīkota īpaša Apvienotās komitejas sanāksme. Lēmumus pieņem vienprātīgi un pievieno apstiprinātajam sanāksmes protokolam. Tie stājas spēkā dienā, kad Puses viena otrai paziņo par to pieņemšanai vajadzīgo procedūru pabeigšanu.
 6.Apvienotā komiteja var pieņemt savu reglamentu.
 9. pants – Sadarbība pārraudzības un nelegālas, nereģistrētas un neregulētas zvejas apkarošanas jomā
 Puses apņemas cieši sadarboties cīņā pret nelegālu, nereģistrētu un neregulētu zveju ar mērķi nodrošināt atbildīgu un ilgtspējīgu zveju.
 10. pants – Zinātniskā sadarbība
 1.Puses veicina zinātnisko sadarbību ar mērķi regulāri novērtēt zivju krājumu stāvokli Libērijas ūdeņos.
 2.Puses apņemas savstarpēji apspriesties, ja tas nepieciešams, kopīgā zinātniskā sanāksmē un ICCAT un citās reģionālās zvejniecības organizācijās, lai stiprinātu jūras bioloģisko resursu pārvaldību un saglabāšanu Libērijas zvejas zonā un sadarbotos attiecīgajā zinātniskajā pētniecībā.
 11. pants – Nolīguma piemērošanas ģeogrāfiskais apgabals
 Šo nolīgumu piemēro, no vienas puses, teritorijās, kurās piemēro Līgumu par Eiropas Savienību, saskaņā ar minētajā Līgumā paredzētajiem nosacījumiem un, no otras puses, Libērijas teritorijā un Libērijas jurisdikcijā esošajos ūdeņos.
 12. pants – Ilgums un automātiska pagarināšana
 Šo nolīgumu piemēro 5 gadus no dienas, kad sākta tā provizoriskā piemērošana. To automātiski pagarina, ja vien saskaņā ar 14. pantu nav iesniegts paziņojums par nolīguma darbības izbeigšanu.
 Protokols, tā pielikums un papildinājumi ir šā nolīguma neatņemama daļa.
 13. pants – Piemērošanas apturēšana
 1.Pēc jebkuras Puses iniciatīvas šā nolīguma piemērošanu var apturēt šādos gadījumos:
 a)nepārvarama vara vai
 b)starp Pusēm radušās domstarpības par šā nolīguma interpretāciju vai īstenošanu, vai
 c)gadījums, kad viena no Pusēm neievēro šā nolīguma noteikumus, jo īpaši 3. panta 4. punktu par cilvēktiesībām.
 2.Ieinteresētā Puse rakstveidā paziņo otrai Pusei par nolīguma piemērošanas apturēšanu, un tā stājas spēkā trīs mēnešus pēc paziņojuma saņemšanas. No brīža, kad izdarīts paziņojums par piemērošanas apturēšanu, Puses savstarpēji apspriežas, lai trīs mēnešu laikā domstarpības atrisinātu izlīguma ceļā. Ja izlīgums tiek panākts, nolīguma īstenošanu atsāk un 6. pantā minēto finansiālo ieguldījumu samazina samērīgi un proporcionāli laikam atkarībā no apturēšanas ilguma.
 14. pants – Darbības izbeigšana
 1.Viena Puse var izbeigt šā nolīguma darbību jo īpaši šādos gadījumos:
 a)nepārvarama vara
 b)labākie pieejamie zinātniskie ieteikumi, kas ir neatkarīgi un uzticami, liecina, ka attiecīgie krājumi ir noplicināti;
 c)Savienības kuģiem piešķirto zvejas iespēju izmantošanas apjoms ir samazinājies;
 d)Puses nepilda apņemšanos apkarot nelegālu, nereģistrētu un neregulētu zveju.
 2.Ieinteresētā Puse rakstveidā paziņo otrai Pusei par nolīguma darbības izbeigšanu, un tā stājas spēkā sešus mēnešus pēc paziņojuma saņemšanas, ja vien Puses kopīgi nenolemj pagarināt šo termiņu. No brīža, kad izdarīts paziņojums par nolīguma darbības izbeigšanu, Puses savstarpēji apspriežas, lai sešu mēnešu laikā domstarpības atrisinātu izlīguma ceļā.
 3.Darbības izbeigšanas gadījumā 6. pantā minētā finansiālā ieguldījuma summu gadam, kurā tiek izbeigta nolīguma darbība, samazina samērīgi un proporcionāli laikam.
 15. pants – Provizoriska piemērošana
 Tiklīdz Puses šo nolīgumu paraksta, to provizoriski piemēro pirms tā stāšanās spēkā.
 16. pants – Valoda un stāšanās spēkā
 Šis nolīgums ir sagatavots angļu, bulgāru, čehu, dāņu, franču, grieķu, horvātu, igauņu, itāļu, īru, latviešu, lietuviešu, maltiešu, nīderlandiešu, poļu, portugāļu, rumāņu, slovāku, slovēņu, somu, spāņu, ungāru, vācu un zviedru valodā, un visi teksti ir vienlīdz autentiski.
 Šis nolīgums stājas spēkā dienā, kad Puses viena otrai paziņo par vajadzīgo procedūru pabeigšanu.
 II PIELIKUMS
 Īstenošanas protokols, ko pievieno ilgtspējīgas zivsaimniecības partnerattiecību nolīgumam starp Eiropas Savienību un Libērijas Republiku
 1. pants – Darbības joma
 1.Zvejas iespējas, kas Savienības kuģiem piešķirtas saskaņā ar nolīguma 4. pantu, attiecas uz:
 tālu migrējošām sugām (sugas, kas minētas Apvienoto Nāciju Organizācijas 1982. gada Jūras tiesību konvencijas 1. pielikumā).
 2.Savienības kuģu tipi, uz kuriem attiecas šis protokols, ir:
 a)28 tunzivju seineri zvejai ar riņķvadu un
 b)6 kuģi zvejai ar dreifējošām āķu jedām.
 3.Šā panta 1. punktu piemēro, ievērojot šā protokola 6. un 7. pantu.
 4.Saskaņā ar nolīguma 4. pantu Savienības kuģi Libērijas zvejas zonā var iesaistīties zvejas darbībās tikai tad, ja tiem ir zvejas atļauja, kas izdota saskaņā ar šo protokolu un tā pielikumu.
 2. pants –Ilgums
 Šo protokolu un tā pielikumu piemēro 5 gadus no provizoriskās piemērošanas sākuma dienas.
 3. pants – Finansiālais ieguldījums
 1.Nolīguma 6. pantā minētais finansiālais ieguldījums šā protokola 2. pantā minētajam periodam ir EUR 3 250 000.
 2.Šo finansiālo ieguldījumu veido:
 a)ikgadēja summa EUR 357 500 apmērā pirmajā gadā, EUR 325 000 apmērā otrajā, trešajā un ceturtajā gadā un EUR 292 500 apmērā piektajā gada, ko maksā par piekļuvi zvejas resursiem Libērijas zvejas zonā un kas atbilst atsauces daudzumam 6 500 tonnu gadā, un
 b)īpaša ikgadēja summa EUR 357 500 apmērā pirmajā gadā, EUR 325 000 apmērā otrajā, trešajā un ceturtajā gadā un EUR 292 500 apmērā piektajā gadā, kas paredzēta Libērijas zivsaimniecības politikas īstenošanas atbalstam.
 3.Šā panta 1. punktu piemēro, ievērojot šā protokola 4., 5., 6., 7. un 8. pantu un nolīguma 13. un 14. pantu.
 4.Ja Savienības kuģu gada nozvejas apjoms Libērijas zvejas zonā pārsniedz 2. punkta a) apakšpunktā minēto ikgadējo atsauces daudzumu tonnās, kopējo finansiālā ieguldījuma apjomu palielina par EUR 55 pirmajā gadā, par EUR 50 otrajā, trešajā un ceturtajā gadā un par EUR 45 piektajā gadā par katru nozvejoto papildu tonnu.
 5.Tomēr Savienības samaksātā ikgadējā kopsumma nedrīkst vairāk nekā divas reizes pārsniegt 2. punkta a) apakšpunktā norādīto summu. Ja Savienības kuģu nozvejotais daudzums pārsniedz daudzumu, kas atbilst divkāršotai ikgadējai kopsummai, minētā limita pārsniegumam atbilstošo summu izmaksā nākamajā gadā.
 6.Savienības finansiālā ieguldījuma maksājumu, kas minēts 2. punkta a) apakšpunktā un attiecas uz Savienības kuģu piekļuvi Libērijas zvejas resursiem, par pirmo gadu veic ne vēlāk kā trīs (3) mēnešus pēc šā protokola provizoriskās piemērošanas dienas, bet par nākamajiem gadiem – ne vēlāk kā protokola provizoriskās piemērošanas gadadienā.
 7.Libērijas iestādēm ir tiesības brīvi lemt par 2. punkta a) apakšpunktā minētā finansiālā ieguldījuma izmantošanu.
 8.Finansiālo ieguldījumu, kas minēts 2. punktā, iemaksā Valsts kases kontā, kas atvērts Libērijas Centrālajā bankā. Finansiālo ieguldījumu, kas minēts 2. punkta b) apakšpunktā, dara pieejamu Libērijas Lauksaimniecības ministrijai. Libērijas iestādes katru gadu paziņo Savienības iestādēm bankas konta rekvizītus.
 4. pants – Nozares atbalsts
 1.Ne vēlāk kā trīs (3) mēnešus pēc šā protokola stāšanās spēkā vai provizoriskas piemērošanas sākuma Apvienotā komiteja vienojas par nozares daudzgadu programmu un sīki izstrādātiem īstenošanas noteikumiem, jo īpaši par šādiem jautājumiem:
 a)gada un daudzgadu vadlīnijas par 3. panta 2. punkta b) apakšpunktā minētās finansiālā ieguldījuma īpašās summas izmantošanu;
 b)gada un daudzgadu mērķi, kas jāsasniedz, lai laika gaitā veidotu atbildīgas un ilgtspējīgas zvejas darbības, ņemot vērā prioritātes, ko Libērija izvirzījusi valsts rīcībpolitikās, kuras saistītas ar atbildīgas un ilgtspējīgas zvejas veicināšanu vai ietekmē to, jo īpaši attiecībā uz atbalstu nerūpnieciskajai zvejai, uzraudzībai, kontrolei un pārraudzībai un cīņai pret nelegālu, nereģistrētu un neregulētu (NNN) zveju, kā arī prioritātes attiecībā uz Libērijas zinātnisko spēju stiprināšanu zivsaimniecības nozarē;
 c)ikgadējo rezultātu izvērtēšanas kritēriji un procedūras, tostarp vajadzības gadījumā budžeta un finansiālie rādītāji.
 2.Šā protokola 3. panta 2. punkta b) apakšpunktā minētās finansiālā ieguldījuma īpašās summas izmantojumu nosaka, pamatojoties uz Apvienotās komitejas identificētajiem sasniedzamajiem mērķiem un gada un daudzgadu programmām, kas izstrādātas to sasniegšanai.
 3.Visus nozares daudzgadu programmā ierosinātos grozījumus apstiprina Apvienotajā komitejā. Steidzamas izmaiņas nozares gada programmā, ko pieprasījušas Libērijas iestādes, var apstiprināt Apvienotajā komitejā, arī vēstuļu apmaiņas veidā.
 4.Libērija katru gadu iesniedz progresa ziņojumu par darbībām, kas īstenotas ar nozares atbalstu, un par rezultātiem, kas sasniegti ar nozares atbalstu, un to izskata Apvienotā komiteja. Pirms pašreizējā protokola darbības beigām Libērija sagatavo arī nobeiguma ziņojumu.
 5.Šā protokola 3. panta 2. punkta b) apakšpunktā minēto finansiālā ieguldījuma īpašo summu maksā pa daļām. Maksājumu par pirmo protokola darbības gadu veic, pamatojoties uz apstiprinātajā programmā identificētajām vajadzībām. Maksājumus par turpmākajiem piemērošanas gadiem veic, pamatojoties uz saskaņotajā programmā identificētajām vajadzībām un uz nozares atbalsta īstenošanā sasniegto rezultātu analīzi.
 6.Savienība patur tiesības pilnībā vai daļēji pārskatīt un/vai apturēt šā protokola 3. panta 2. punkta b) apakšpunktā minētās finansiālā ieguldījuma īpašās summas maksājumus, ja:
 a)pēc Apvienotās komitejas veiktā izvērtējuma tiek konstatēts, ka gūtie rezultāti neatbilst programmā paredzētajiem;
 b)šis finansiālais ieguldījums netiek apgūts tā, kā noteikusi Apvienotā komiteja.
 7.Finansiālā ieguldījuma maksājumus atsāk pēc Pušu savstarpējas apspriešanās un Apvienotās komitejas piekrišanas, ja to pamato 1. punktā minētās saskaņotās programmas īstenošanas rezultāti. Tomēr, ja pagājuši seši (6) mēneši pēc protokola termiņa beigām, 3. panta 2. punkta b) apakšpunktā minētās finansiālā ieguldījuma īpašās summas maksājumus vairs nedrīkst veikt.
 8.Libērija katru gadu daudzgadu programmas īstenošanas vajadzībām var iedalīt summu, kas ir lielāka par 3. panta 2. punkta b) apakšpunktā minēto finansiālo ieguldījumu. Par to paziņo Savienībai ne vēlāk kā divus (2) mēnešus pēc šā protokola gadadienas.
 9.Puses apņemas nodrošināt ar nozares atbalstu īstenoto pasākumu pamanāmību.
 5. pants – Zinātniskā sadarbība atbildīgas zvejas veicināšanā
 1.Puses apņemas veicināt atbildīgu zveju Libērijas zvejas zonā, pamatojoties uz nediskriminēšanas principu attiecībā pret dažādām flotēm, kam ir tādi paši parametri un kas zvejo tās pašas mērķsugas kā tās, uz kurām attiecas šis protokols.
 2.Šā protokola darbības laikā Puses apņemas sadarboties, lai uzraudzītu zvejas resursu stāvokli Libērijas zvejas zonā nolūkā iegūt ilgtspējīgas zvejniecības pārvaldībai vajadzīgo informāciju.
 3.Puses apņemas ievērot Starptautiskās Atlantijas tunzivju saglabāšanas komisijas (ICCAT) ieteikumus un rezolūcijas un ņemt vērā citu attiecīgo reģionālo organizāciju zinātniskos ieteikumus.
 4.Puses apņemas vajadzības gadījumā rīkot kopīgas zinātniskas sanāksmes, lai izskatītu jebkuru zinātnisku jautājumu, kas attiecas uz šā protokola īstenošanu. Šādu kopīgu zinātnisku sanāksmju darba uzdevumus var noteikt Apvienotā komiteja.
 5.Pamatojoties uz ICCAT pieņemtajiem ieteikumiem un rezolūcijām, labākajiem pieejamajiem zinātniskajiem ieteikumiem un vajadzības gadījumā kopīgās zinātniskās sanāksmes secinājumiem, Apvienotā komiteja var pieņemt lēmumu veikt pasākumus, lai nodrošinātu šā protokola aptverto zvejas resursu ilgtspējīgu pārvaldību, ciktāl tas attiecas uz Savienības kuģu darbībām.
 6. pants – Zvejas iespēju un tehnisko pasākumu pārskatīšana pēc savstarpējas vienošanās
 1.Apvienotā komiteja var atkārtoti novērtēt un nolemt pārskatīt 1. pantā minētās zvejas iespējas, ciktāl ICCAT pieņemtie ieteikumi un rezolūcijas apstiprina, ka šāda pārskatīšana nodrošinās šā protokola aptverto zvejas resursu ilgtspējīgu pārvaldību. Tādā gadījumā 3. panta 2. punkta a) apakšpunktā minēto finansiālo ieguldījumu ar Apvienotās komitejas lēmumu koriģē samērīgi un proporcionāli laikam. Tomēr Savienības samaksātā ikgadējā kopsumma nedrīkst būt vairāk nekā divas reizes lielāka par 3. panta 2. punkta a) apakšpunktā norādīto summu.
 2.Vajadzības gadījumā Apvienotā komiteja var arī izskatīt un pēc abpusējas vienošanās pieņemt šā protokola un tā pielikuma tehniskos noteikumus.
 7. pants – Eksperimentālā zveja un jaunas zvejas iespējas
 1.Pēc vienas Puses pieprasījuma Apvienotā komiteja var apsvērt iespēju veikt eksperimentālas zvejas kampaņas Libērijas zvejas zonā ar mērķi pārbaudīt jaunu, šā protokola 1. pantā neparedzētu zvejas iespēju tehnisko īstenojamību un ekonomisko dzīvotspēju. Šajā nolūkā Apvienotā komiteja nosaka sugas, nosacījumus un citus attiecīgos parametrus, katru gadījumu izskatot atsevišķi.
 2.Ja Savienība kļūst ieinteresēta jaunās zvejas iespējās, ņemot vērā labākos pieejamos zinātniskos ieteikumus un pamatojoties uz eksperimentālo kampaņu rezultātiem, Apvienotā komiteja sanāk, lai apspriestos un norādītu nosacījumus, kas piemērojami šādām jaunām zvejas darbībām.
 3.Kad Libērija ir atļāvusi šādas jaunas zvejas darbības, Apvienotā komiteja izdara atbilstošus grozījumus šajā protokolā un tā pielikumā.
 8. pants – Īstenošanas apturēšana
 1.Šā protokola īstenošanu, tostarp 3. panta 2. punkta a) un b) apakšpunktā minētā finansiālā ieguldījuma maksājumus, var apturēt pēc jebkuras Puses iniciatīvas nolīguma 13. pantā noteiktajos gadījumos un saskaņā ar tajā minētajiem nosacījumiem.
 2.Neskarot šā protokola 4. panta noteikumus, finansiālā ieguldījuma maksājumus atsāk, tiklīdz ir atjaunota situācija, kas pastāvēja pirms nolīguma 13. pantā minētajiem notikumiem.
 9. pants – Darbības izbeigšana
 Šā protokola darbību var izbeigt pēc jebkuras Puses iniciatīvas nolīguma 14. pantā noteiktajos gadījumos un saskaņā ar tajā minētajiem nosacījumiem.
 10. pants – Elektroniska datu apmaiņa
 1.Libērija un Savienība apņemas ieviest vajadzīgās sistēmas, lai elektroniski apmainītos ar visu informāciju un dokumentiem, kas saistīti ar nolīguma un šā protokola īstenošanu.
 2.Dokumentu elektroniskā formā vienmēr uzskata par līdzvērtīgu dokumentam papīra formā.
 3.Puses nekavējoties paziņo viena otrai par visiem datorizētās sistēmas darbības traucējumiem, kuri kavē šādu apmaiņu. Šādā gadījumā ar nolīguma un tā protokola īstenošanu saistīto informāciju un dokumentus automātiski aizstāj ar dokumentiem papīra formā pielikumā noteiktajā veidā.
 11. pants – Konfidencialitāte
 1.Libērija un Savienība apņemas nodrošināt to, ka visus komerciāli sensitīvos datus, kas saistīti ar Savienības kuģiem un to zvejas darbībām un iegūti nolīguma un šā protokola satvarā, vienmēr apstrādā atbilstoši attiecīgajiem konfidencialitātes un datu aizsardzības principiem.
 2.Puses nodrošina to, ka tiek publiskoti tikai agregēti dati par ES flotes zvejas darbībām Libērijas zvejas zonā atbilstīgi attiecīgajiem ICCAT un citu reģionālo zvejniecības pārvaldības organizāciju noteikumiem. Datus, ko var uzskatīt par konfidenciāliem, izmanto tikai nolīguma īstenošanai un zvejniecības pārvaldības, uzraudzības, kontroles un pārraudzības nolūkos.
 12. pants – Provizoriska piemērošana
 Tiklīdz Puses šo protokolu paraksta, to provizoriski piemēro pirms tā stāšanās spēkā.
 13. pants – Stāšanās spēkā
 Šis protokols stājas spēkā dienā, kad Puses viena otrai paziņo par vajadzīgo procedūru pabeigšanu.
 PIELIKUMS
 NOSACĪJUMI, KAS REGLAMENTĒ SAVIENĪBAS KUĢU ZVEJAS DARBĪBAS LIBĒRIJAS ZVEJAS ZONĀ
 I NODAĻA
 VISPĀRĪGI NOTEIKUMI
 Kompetentās iestādes norīkošana
 1.Ja vien nav norādīts citādi, visas atsauces uz Eiropas Savienību (“Savienība”) vai Libēriju kā kompetento iestādi šajā pielikumā ir:
 – attiecībā uz Savienību: atsauces uz Eiropas Komisiju, kas vajadzības gadījumā rīkojas ar Eiropas Savienības delegācijas Libērijā (“ES delegācija”) starpniecību;
 – attiecībā uz Libēriju: Lauksaimniecības ministrija (LM).
 Libērijas zvejas zona
 2.Nolīguma 1. panta g) punktā definētās Libērijas zvejas zonas ģeogrāfiskās koordinātas un bāzes līnijas ir aprakstītas šā pielikuma 5. papildinājumā.
 3.Saskaņā ar spēkā esošajiem valsts tiesību aktiem zvejai aizliegtās zonas, tādas kā nacionālie parki, aizsargājamās jūras teritorijas un zivju nārstošanas vietas, kā arī kuģošanai aizliegtie apgabali ir aprakstīti šā pielikuma 5. papildinājumā.
 4.Libērija paziņo kuģu īpašniekiem šo zonu koordinātas, kad tiek izdota zvejas atļauja.
 5.Libērija paziņo Savienībai par visām kuģošanai un zvejai aizliegto zonu izmaiņām vismaz divus (2) mēnešus pirms to stāšanās spēkā.
 Kuģu īpašnieku maksājumi
 6.Pirms protokola provizoriskas piemērošanas Libērija paziņo Savienībai tā valsts bankas konta vai kontu rekvizītus, uz kuru jāpārskaita naudas summas, kas Savienības kuģiem jāmaksā saskaņā ar nolīgumu. Maksu par bankas pārskaitījuma veikšanu sedz kuģu īpašnieki.
 Kontaktpersonas
 7.Libērijas iestāžu kontaktinformācija ir iekļauta šā pielikuma 7. papildinājumā.
 II NODAĻA
 ZVEJAS ATĻAUJAS
 1. IEDAĻA
 ZVEJAS ATĻAUJU PIETEIKUMI UN IZDOŠANA
 Zvejas atļaujas saņemšanas nosacījumi
 1.Tikai zvejottiesīgi kuģi var saņemt atļauju zvejot Libērijas zvejas zonā.
 2.Kuģis ir tiesīgs zvejot, ja nedz tā īpašniekam, nedz kapteinim, nedz pašam kuģim nav aizliegts zvejot Libērijā. Tiem ir jābūt izpildījušiem Libērijas iestāžu prasības, proti, tiem jābūt izpildījušiem visas iepriekšējās saistības, kas izriet no to zvejas darbībām Libērijā saskaņā ar zivsaimniecības nolīgumiem, kuri noslēgti ar Savienību. Kuģiem jābūt arī reģistrētiem ES zvejas kuģu reģistrā, ICCAT kuģu reģistrā, un tie nedrīkst būt ICCAT vai citas reģionālas zvejniecības pārvaldības organizācijas NNN zvejas kuģu sarakstā.
 Zvejas atļaujas pieteikums
 3.Par katru kuģi, kas vēlas zvejot saskaņā ar nolīgumu, Savienība elektroniski iesniedz Libērijai pieteikumu vismaz piecpadsmit (15) kalendāra dienas pirms pieprasītās atļaujas darbības sākuma, un pieteikuma kopiju nosūta ES delegācijai Libērijā. Oriģināli Savienībai tiešā veidā jānosūta Libērijai, un kopija jānosūta ES delegācijai Libērijā.
 4.Pieteikumus iesniedz, aizpildot veidlapu, kuras paraugs sniegts šā pielikuma 1. papildinājumā, un tiem pievieno šādus dokumentus:
 i)pierādījumu par to, ka ir nokārtots neatmaksājams avansa maksājums par pieprasītās zvejas atļaujas derīguma termiņu;
 ii)kopā ar katru sākotnējo pieteikumu, kas ir saskaņā ar protokolu, vai pēc attiecīgā kuģa tehnisko parametru izmaiņām – nesen (pirms 12 mēnešiem vai pirms neilgāka laika) uzņemtu digitālu krāsainu kuģa fotogrāfiju ar piemērotu izšķirtspēju (vismaz 15×10 cm), kurā redzams kuģis sānskatā, arī kuģa vārds un identifikācijas numurs uz korpusa;
 iii)kuģa jūrasspējas apliecību;
 iv)kuģa reģistrācijas apliecību;
 v)tilpības apliecību;
 vi)apdrošināšanas apliecību;
 vii)izmantoto zvejas rīku attēlu un sīku aprakstu.
 5.Informāciju, kas sniegta 4. punktā minētajā veidlapā, Libērijas kompetentās iestādes izmanto, lai 3. punktā minētajā termiņā sagatavotu un izdotu Libērijas Jūrlietu iestādes reģistrācijas numura apliecību. Libērijas Jūrlietu iestādes reģistrācijas numura apliecību izdod, pirms Libērijas kompetentās iestādes ir izdevušas zvejas atļauju.
 6.Visiem Savienības kuģiem veic pirmsatļaujas inspekciju, kad tie iesniedz pirmo pieteikumu uz zvejas atļauju saskaņā ar šo protokolu. Pirmo zvejas atļauju izdod ar nosacījumu, ka ir sekmīgi pabeigta šī inspekcija, ko veic tādās apstiprinātās apakšreģiona ostās, par kurām vienojušās Savienība un Libērija un saņemta attiecīgās ostas valsts atļauja. Visas izmaksas, kas saistītas ar jebkādām ārpus Monrovijas ostas notiekošām inspekcijām, sedz kuģa īpašnieks.
 7.Lai saskaņā ar spēkā esošo protokolu atjaunotu zvejas atļauju kuģim, kura tehniskie parametri nav mainījušies, atjaunošanas pieteikumam pievieno tikai pierādījumu par neatmaksājamo maksu nokārtošanu. Ja tehniskie parametri ir mainījušies, atkārtotu pieteikumu iesniedz kopā ar attiecīgajiem dokumentiem, kas minēti 4. punktā, un zvejas atļauju izdod ar nosacījumu, ka ir sekmīgi pabeigta jauna pirmsatļaujas inspekcija.
 8.Ja Libērija no attiecīgās ostas valsts nav saņēmusi atļauju veikt inspekciju, kuģa īpašnieku automātiski atbrīvo no pienākuma iziet 6. un 7. punktā minēto pirmsatļaujas inspekciju.
 Zvejas atļaujas izdošana
 9.Libērija piecpadsmit (15) kalendāra dienu laikā pēc visu 4. punktā minēto dokumentu saņemšanas izdod kuģu īpašniekiem zvejas atļaujas vai informē Savienību par atteikumu. Zvejas atļaujas oriģinālu kuģu īpašniekiem vai to aģentiem nosūta ar Savienības starpniecību. Ja Savienības pārstāvniecība ir slēgta, Libērija zvejas atļauju var nosūtīt tieši kuģa īpašniekam vai aģentam un tās kopiju nosūtīt Savienībai.
 10.Vienlaikus, lai neaizkavētu iespēju zvejot, zvejas atļaujas kopiju elektroniski pārraida Savienībai, lai tā to pārsūtītu kuģa īpašniekam un – informatīvos nolūkos – ES delegācijai Libērijā. Šo kopiju drīkst izmantot ne ilgāk kā sešdesmit (60) kalendāra dienas pēc zvejas atļaujas izdošanas dienas. Šajā laikā šo kopiju uzskata par līdzvērtīgu oriģinālam.
 11.Neskarot 10. punkta noteikumus, zvejas atļaujas oriģināls vienmēr atrodas uz kuģa.
 Zvejas atļauju saņēmušo kuģu saraksts
 12.Pēc zvejas atļaujas izdošanas Libērija nekavējoties iekļauj Savienības kuģi to kuģu sarakstā, kuriem ir atļauts zvejot Libērijas zvejas zonā. Sarakstu nekavējoties nosūta Libērijas Uzraudzības, kontroles un pārraudzības nodaļai (MCSU), Valsts zvejniecības uzraudzības centram (NFMC) un Lauksaimniecības ministrijai (LM), un Savienībai. Libērija regulāri atjaunina zvejas atļauju saņēmušo kuģu sarakstu. Jauno sarakstu nekavējoties nosūta Libērijas MCSU, NFMC un LM, un Savienībai.
 13.Ja zvejas atļauja nav izdota 9. punktā minētajā termiņā, kuģi sarakstā iekļauj provizoriski, ja nav tiešu pierādījumu tam, ka tas neatbilst 2. punkta prasībām. Šajā laikā kuģim ir atļauts zvejot.
 Zvejas atļaujas nodošana
 14.Zvejas atļaujas izdod konkrētam kuģim, un tās nav nododamas citam kuģim.
 15.Tomēr pēc Savienības pieprasījuma un ja ir pierādīts nepārvaramas varas gadījums, piemēram, kuģa zaudējums vai ilgstoša dīkstāve smagas tehniskas avārijas dēļ, zvejas atļauju aizstāj ar jaunu zvejas atļauju, ko izdod kuģim, kura zvejas kategorija ir tāda pati kā aizstājamajam kuģim, ar nosacījumu, ka ir iesniegts jauns zvejas atļaujas pieteikums, kā paredzēts 4. punktā, un veiksmīgi izieta 6. punktā paredzētā pirmsatļaujas inspekcija, un par to nav jāveic jauna maksa. Tādā gadījumā, aprēķinot nozvejas apjomus, lai noteiktu, vai ir jāveic papildu maksājums, ņem vērā abu kuģu kopējo nozveju summu.
 16.Kuģa īpašnieks vai tā aģents ar ES delegācijas Libērijā starpniecību atdod anulēto zvejas atļauju atpakaļ Libērijai. Jaunā zvejas atļauja stājas spēkā dienā, kad atdota anulētā zvejas atļauja. ES delegāciju Libērijā informē par zvejas atļaujas nodošanu.
 17.Libērija atjaunina atļauju saņēmušo kuģu sarakstu un to nekavējoties nosūta Libērijas MCSU, NFMC un LM, un Savienībai.
 Zvejas atļaujas derīguma termiņš
 18.Zvejas atļaujas ir derīgas vienu gadu, un tās ir atjaunojamas.
 19.Lai noteiktu derīguma termiņa sākumu, piemēro gada periodu, kas ir:
 i)protokola piemērošanas pirmajā gadā – laikposms no protokola provizoriskās piemērošanas sākuma dienas līdz tā paša gada 31. decembrim;
 ii)pēc tam – katrs pilns kalendāra gads;
 iii)pēdējā šā protokola piemērošanas gadā – laikposms no 1. janvāra līdz šā protokola termiņa beigām.
 Protokola piemērošanas pirmajam un pēdējam gadam 2. iedaļā minēto avansa maksājumu aprēķina proporcionāli laikam.
 Dokumenti, kam jābūt uz kuģa
 20.Kamēr zvejas kuģis ir Libērijas zvejas zonā vai saskaņotā apstiprinātā apakšreģiona ostā, uz kuģa visu laiku jāatrodas šādiem dokumentiem:
 i)zvejas atļaujai;
 ii)kuģa reģistrācijas apliecībai;
 iii)Libērijas Jūrlietu iestādes izdotai reģistrācijas numura apliecībai;
 iv)atjauninātiem un sertificētiem zvejas kuģa rasējumiem vai aprakstiem, kuros jo īpaši norādīts zvejas kuģu zivju tilpņu skaits un to uzglabāšanas ietilpība kubikmetros;
 v)ja zvejas kuģa parametros ir izdarītas izmaiņas attiecībā uz tā lielāko garumu, reģistrēto bruto tilpību, galvenā dzinēja vai dzinēju jaudu zirgspēkos vai tā zivju tilpņu ietilpību, – zvejas kuģa karoga valsts kompetentās iestādes apstiprinātam sertifikātam, kurā aprakstīta šādu izmaiņu būtība;
 vi)ja zvejas kuģis ir aprīkots ar ledu vai ar aukstumiekārtu atdzesēta jūras ūdens tvertnēm, – kuģa karoga valsts kompetentās iestādes apstiprinātam dokumentam, kurā norādīta tvertņu kalibrācija kubikmetros;
 vii)piemērojamo Libērijas zivsaimniecības tiesību aktu kopijai, ko nodrošina Libērija, un
 viii)dokumentiem, kas minēti 4. punktā.
 2. IEDAĻA
 ZVEJAS ATĻAUJAS IZDOŠANAS NOSACĪJUMI – MAKSAS UN AVANSA MAKSĀJUMI
 1.Maksas, ko maksā kuģu īpašnieki, aprēķina, pamatojoties uz šādu likmi par tonnu zivju, kas nozvejotas Libērijas zvejas zonā:
 –EUR 55 par tonnu pirmajā piemērošanas gadā;
 –EUR 60 par tonnu otrajā un trešajā piemērošanas gadā;
 –EUR 65 par tonnu ceturtajā piemērošanas gadā;
 –EUR 70 par tonnu piektajā piemērošanas gadā.
 2.Zvejas atļaujas izdod pēc tam, kad kuģu īpašnieki ir nokārtojuši šādus avansa maksājumus Libērijas kompetentajām iestādēm:
 –par tunzivju seineriem:
 –pirmajā protokola piemērošanas gadā EUR 7 150 par kuģi, proti, summu, kas atbilst maksai par gada nozveju 130 tonnu apmērā,
 –otrajā un trešajā protokola piemērošanas gadā EUR 7 150 par kuģi, proti, summu, kas atbilst maksai par gada nozveju 119,17 tonnu apmērā,
 –ceturtajā protokola piemērošanas gadā EUR 7 150 par kuģi, proti, summu, kas atbilst maksai par gada nozveju 110 tonnu apmērā,
 –piektajā protokola piemērošanas gadā EUR 7 150 par kuģi, proti, summu, kas atbilst maksai par gada nozveju 102,14 tonnu apmērā;
 –par kuģiem zvejai ar dreifējošām āķu jedām:
 –pirmajā protokola piemērošanas gadā EUR 2 200 par kuģi, proti, summu, kas atbilst maksai par gada nozveju 40 tonnu apmērā,
 –otrajā un trešajā protokola piemērošanas gadā EUR 2 200 par kuģi, proti, summu, kas atbilst maksai par gada nozveju 36,67 tonnu apmērā,
 –ceturtajā protokola piemērošanas gadā EUR 2 200 par kuģi, proti, summu, kas atbilst maksai par gada nozveju 33,85 tonnu apmērā,
 –piektajā protokola piemērošanas gadā EUR 2 200 par kuģi, proti, summu, kas atbilst maksai par gada nozveju 31,43 tonnu apmērā.
 3.Avansa maksājumā ietilpst visas valsts un vietējās maksas, izņemot ostas nodokļus un maksas par pakalpojumu sniegšanu.
 4.Ja zvejas atļaujas derīguma termiņš ir īsāks par vienu gadu, avansa maksājumu samazina proporcionāli laikam atkarībā no pieprasītā derīguma termiņa ilguma.
 5.Ja summa galīgajā paziņojumā par maksām ir lielāka nekā avansa maksājums, ko kuģa īpašnieks samaksājis par zvejas atļaujas saņemšanu, kuģa īpašnieks ne vēlāk kā tā gada 30. septembrī, kas seko nozvejas gadam, samaksā Libērijai starpību. Ja galīgajā paziņojumā norādītā summa ir mazāka nekā 2. punktā minētais avansa maksājums, starpību kuģa īpašniekam neatlīdzina.
 3. IEDAĻA
 APGĀDES KUĢI
 1.Libērija atļauj Savienības kuģiem, kuri ir saņēmuši zvejas atļauju, izmantot apgādes kuģu palīdzību. Apgādes kuģiem ir jābūt Savienības dalībvalsts karoga kuģiem, un tie nedrīkst būt aprīkoti zvejai vai tikt izmantoti pārkraušanai citā kuģī.
 2.Libērija nosaka apgādes darbības un atļaujas saņemšanas nosacījumus, sagatavo atļauju saņēmušo apgādes kuģu sarakstu un to nekavējoties nosūta valsts zvejniecības kontroles struktūrai un Savienībai.
 3.Ikgadējā atļaujas maksa, kas piemērojama apgādes kuģim, ir EUR 3 000 gadā.
 III NODAĻA
 TEHNISKIE SAGLABĀŠANAS PASĀKUMI
 1.Tehniskie saglabāšanas pasākumi, kas piemērojami zvejas atļauju saņēmušiem kuģiem un ir saistīti ar zvejas zonu, zvejas rīku un papildu nozveju, katrai zvejas kategorijai ir noteikti tehnisko datu lapās šā pielikuma 2. papildinājumā.
 2.Kuģi ievēro visus ICCAT (Starptautiskā Atlantijas tunzivju saglabāšanas komisija) pieņemtos ieteikumus vai attiecīgo Libērijas tiesību aktu noteikumus.
 3.Kā dreifējošas zivju pievilināšanas ierīces (ZPI) Libērijas zvejas zonā ir atļauts izmantot tikai mākslīgus balstus ar neiepinošām un iekārtām zemūdens struktūrām. Attiecībā uz šādu mākslīgu dreifējošu ZPI izvietošanu un izmantošanu Savienība pieņem pārvaldības plānu saskaņā ar ICCAT pieņemtajiem noteikumiem.
 4.Savienības kuģi veic visas zvejas darbības tā, lai nenodarītu kaitējumu tradicionālajai vietējai zvejniecībai, un atbrīvo visus noķertos bruņurupučus, jūras zīdītājus, jūras putnus un rifu zivis tā, lai šai jauktajai piezvejai būtu dotas vislielākās izdzīvošanas iespējas.
 5.Savienības kuģi, to kapteiņi un operatori veic visas zvejas darbības tā, lai nepārtrauktu citu zvejas kuģu zvejas darbības un netraucētu citiem zvejas kuģiem rīkoties ar saviem zvejas rīkiem.
 IV NODAĻA
 KONTROLE, UZRAUDZĪBA UN PĀRRAUDZĪBA
 1. IEDAĻA
 NOZVEJAS PĀRSKATU SNIEGŠANA
 Zvejas žurnāls
 1.Saskaņā ar nolīgumu zvejojoša Savienības kuģa kapteinis kārto zvejas žurnālu, kura paraugs katrai zvejas kategorijai ir dots šā pielikuma 3. papildinājumā.
 2.Kapteinis aizpilda zvejas žurnālu par katru dienu, kurā kuģis atrodas Libērijas zvejas zonā.
 3.Kapteinis katru dienu zvejas žurnālā ieraksta nozvejoto un uz kuģa paturēto katras sugas daudzumu, sugas apzīmēšanai izmantojot FAO trīsburtu kodu un norādot dzīvsvara kilogramus vai, vajadzības gadījumā, īpatņu skaitu. Attiecībā uz katru mērķsugu kapteinis norāda arī piezveju.
 4.Attiecīgā gadījumā kapteinis katru dienu zvejas žurnālā ieraksta arī:
 i)katras sugas izmetumu apjomu, kas izteikts dzīvsvara kilogramos vai, vajadzības gadījumā, ar īpatņu skaitu;
 ii)izmantoto zvejas rīku tipu;
 iii)kuģa pozīciju plkst. 12.00 un attiecīgā gadījumā zvejas rīka pozīciju un ūdenī atrašanās laiku vai āķu skaitu un jūras virsmas temperatūru;
 iv)zvejas rīku iemetienu kopējo skaitu dienā, katra zvejas rīku iemetiena kopējo ilgumu un kopējo zvejas dienu skaitu zvejas reisā, un
 v)citu informāciju, ko varētu būt nolēmusi Apvienotā komiteja.
 5.Tajās dienās, kad kuģis nav veicis iemetienus vai ir veicis iemetienus, bet zivis nav nozvejotas, šī informācija kuģa kapteinim ir jāatzīmē attiecīgās dienas zvejas žurnāla lapā. Dienās, kad zvejas darbības nenotiek, kuģim zvejas žurnālā ir jāatzīmē fakts, ka darbības nav notikušas, un šis ieraksts ir jāizdara pirms attiecīgās dienas pusnakts pēc vietējā laika.
 6.Laiku un datumu, kad ieiets Libērijas zvejas zonā un kad no tās iziets, zvejas žurnālā atzīmē nekavējoties pēc ieiešanas Libērijas zvejas zonā un iziešanas no tās.
 7.Zvejas žurnālu aizpilda salasāmi ar lielajiem drukātajiem burtiem, un to paraksta kapteinis.
 8.Kapteinis ir atbildīgs par zvejas žurnālā reģistrēto datu pareizību.
 Nozvejas pārskatu sniegšana
 9.Kapteinis paziņo kuģa nozveju, iesniedzot Valsts zvejniecības birojam (BNF) zvejas žurnālus par laiku, kurā kuģis ir atradies Libērijas zvejas zonā.
 10.Zvejas žurnālus iesniedz, ievērojot šādu kārtību:
 i)ieejot Libērijas ostā, katra zvejas žurnāla oriģinālu nodod vietējam Libērijas pārstāvim, kas rakstveidā apstiprina tā saņemšanu;
 ii)izejot no Libērijas zvejas zonas bez iepriekšējas ieiešanas Libērijas ostā, katra zvejas žurnāla oriģinālu nosūta četrpadsmit (14) kalendāra dienu laikā pēc ieiešanas jebkurā citā ostā un katrā ziņā ne vēlāk kā trīsdesmit (30) kalendāra dienu laikā pēc iziešanas no Libērijas zvejas zonas,
 (a)vēlams pa e-pastu kā skenētu kopiju vai
 (b)pa faksu, vai
 (c)oriģinālu vēstules veidā.
 11.Puses cenšas izveidot sistēmu visu datu elektroniskai apmaiņai, lai paātrinātu to pārraidīšanu.
 12.Tiklīdz ir iespējama nozvejas deklarāciju nosūtīšana pa e-pastu, kapteinis nosūta zvejas žurnālus Libērijai uz tās paziņoto e-pasta adresi. Libērija nekavējoties apstiprina saņemšanu, nosūtot atbildes e-pastu.
 13.Kapteinis nosūta ES delegācijai Libērijā visu zvejas žurnālu kopijas. Visu katra kuģa zvejas žurnālu kopijas kapteinis nosūta arī BNF un vienam no šādiem zinātniskajiem institūtiem:
 i)IRD (Institut de recherche pour le développement);
 ii)IEO (Instituto Español de Oceanografia);
 iii)IPMA (Instituto Português do Mar e da Atmosféra).
 14.Ja kuģis atgriežas Libērijas zvejas zonā tā zvejas atļaujas derīguma termiņā, ir jāsagatavo jauns nozvejas pārskats.
 15.Ja netiek ievēroti nozvejas pārskatu sniegšanas noteikumi, Libērija var apturēt attiecīgā kuģa zvejas atļauju līdz trūkstošo nozvejas ziņojumu iesniegšanai un sodīt kuģa īpašnieku saskaņā ar spēkā esošajiem valsts tiesību aktiem. Atkārtota pārkāpuma gadījumā Libērija var atteikt zvejas atļaujas atjaunošanu. Libērija nekavējoties informē Savienību par visām šajā sakarībā piemērotajām sankcijām.
 Pāreja uz elektronisku sistēmu
 16.Puses apliecina kopīgu vēlmi nodrošināt pāreju uz elektronisku nozvejas deklarēšanas sistēmu, kura pamatojas uz šā pielikuma 6. papildinājumā noteiktajiem tehniskajiem parametriem. Puses piekrīt kopīgi izstrādāt pārraidīšanas kārtību, lai sistēma sāktu darboties pēc iespējas drīzāk. Tiklīdz pārejas nosacījumi ir izpildīti, Libērija par to informē Savienību. Sākot no šīs informācijas nosūtīšanas dienas, Puses vienojas divu mēnešu laikā nodrošināt sistēmas pilnu darba kārtību.
 Ceturkšņa nozvejas deklarācijas
 17.Līdz 16. punktā minētās elektroniskās nozvejas deklarēšanas sistēmas ieviešanai dalībvalstis ne vēlāk kā piecpadsmit (15) kalendāra dienas pēc katra ceturkšņa beigām informē Eiropas Komisiju par iepriekšējā ceturkšņa nozvejas apjomu tonnās, ko validējušas to valsts iestādes un apstiprinājuši 13. punktā minētie zinātniskie institūti. Zinātniskie institūti analizē nozvejas datus, savstarpēji salīdzinot datus, kas pieejami zvejas žurnālos, izkraušanas deklarācijās, pārdošanas deklarācijās un attiecīgā gadījumā pārskatos par zinātniskiem novērojumiem. Pamatojoties uz šo analīzi, Savienība par katru kuģi, kam atļauts zvejot Libērijas zvejas zonā, sagatavo ceturkšņa nozvejas deklarāciju sadalījumā pa sugām un pa mēnešiem saskaņā ar šā pielikuma 8. papildinājumā sniegto paraugu.
 18.Agregētos datus no zvejas žurnāliem uzskata par provizoriskiem, līdz Savienība ir paziņojusi 23. punktā minēto galīgo paziņojumu par maksām.
 Galīgais paziņojums par maksām
 19.Līdz 16. punktā minētās elektroniskās nozvejas deklarēšanas sistēmas ieviešanai dalībvalstis ne vēlāk kā katra gada 15. maijā informē Eiropas Komisiju par iepriekšējā gada nozvejas apjomu tonnās, ko validējušas to valsts iestādes un apstiprinājuši 13. punktā minētie zinātniskie institūti.
 20.Zinātniskie institūti analizē nozvejas datus, savstarpēji salīdzinot datus, kas pieejami zvejas žurnālos, izkraušanas deklarācijās, pārdošanas deklarācijās un attiecīgā gadījumā pārskatos par zinātniskiem novērojumiem.
 21.Metodiku, ko Savienības zinātniskie institūti izmanto nozvejas apjoma un sastāva analīzei, izmanto kopīgi ar BNF.
 22.Pamatojoties uz 19. punktā minētajām nozvejas deklarācijām, Savienība par katru kuģi, kam iepriekšējā gadā bijis atļauts zvejot Libērijas zvejas zonā, sagatavo galīgo paziņojumu par maksām, kas maksājamas par kuģa ikgadējo zvejas kampaņu iepriekšējā kalendāra gadā.
 23.Savienība šo galīgo paziņojumu ar dalībvalstu starpniecību nosūta vienlaicīgi Libērijai un kuģu īpašniekiem līdz kārtējā gada 30. jūnijam.
 24.Libērija paziņo Savienībai par paziņojuma saņemšanu un var pieprasīt ES jebkādus paskaidrojumus, ko tā uzskata par nepieciešamiem. Šādā gadījumā Savienība apspriežas ar karoga valstu administrāciju un Savienības zinātniskajiem institūtiem un pieliek visus centienus, lai sniegtu Libērijai nepieciešamo papildinformāciju. Attiecīgā gadījumā var tikt organizēta kopīga zinātniska sanāksme, lai izskatītu nozvejas datus un informācijas kontrolpārbaudē izmantoto metodiku.
 25.Libērija, pamatojoties uz dokumentāriem pierādījumiem, galīgo gada nozvejas deklarāciju un galīgo paziņojumu par maksām var apstrīdēt 30 kalendāra dienu laikā pēc 24. punkta kārtībā izdarītā paziņojuma. Domstarpību gadījumā Puses apspriežas Apvienotajā komitejā. Ja Libērija neiesniedz iebildumus iepriekšminētajā termiņā, galīgo paziņojumu par maksām uzskata par pieņemtu.
 2. IEDAĻA
 IZKRAUŠANA UN PĀRKRAUŠANA CITĀ KUĢĪ
 Izkraušanas procedūra
 1.Savienības kuģa kapteinis, kas Libērijas zvejas zonā gūto nozveju vēlas izkraut Libērijas ostā, vismaz četrdesmit astoņas (48) stundas pirms izkraušanas, kamēr Mesurado piestātne vēl nav darbotiesspējīga, un pēc tam vismaz divdesmit četras (24) stundas pirms izkraušanas paziņo Libērijai šādu informāciju:
 (a)tā zvejas kuģa vārds un IRCS, no kura jāizkrauj nozveja;
 (b)izkraušanas osta;
 (c)plānotais izkraušanas datums un laiks;
 (d)katras izkraujamās sugas daudzums (norādot dzīvsvara kilogramus vai vajadzības gadījumā īpatņu skaitu un sugas apzīmēšanai izmantojot FAO trīsburtu kodu);
 (e)produktu sagatavošanas veids.
 2.Izkraušana jāveic šim nolūkam apstiprinātas Libērijas ostas zvejas zonā.
 3.Izkraušanas procedūras noteikumu neievērošanas gadījumā piemēro attiecīgās sankcijas, kas paredzētas Libērijas tiesību aktos.
 Izkraušanas rosināšana
 4.Savienības kuģi cenšas piegādāt tunzivis vietējiem uzņēmumiem par starptautiskā tirgus cenu. Līdz laikam, kad darbu sāk Mesurado piestātne Libērijā, Savienības kuģis, kam ir saskaņā ar šā protokola noteikumiem izdota zvejas atļauja un kas savu tunzivju nozveju izkrauj apstiprinātā Libērijas ostā, saņem finansiālu stimulu, kas izpaužas kā maksas samazinājums EUR 10 apmērā par katru izkrauto piezvejas tonnu gadījumā, kad nozveja tiek pārdota Libērijas zvejniecības uzņēmumam piegādei Libērijas tirgum. Šo mehānismu piemēro ne vairāk kā 50 % paziņotās galīgās nozvejas.
 5.Kad darbu sāk Mesurado zvejas terminālis, Savienības kuģi saņem finansiālu stimulu, kas izpaužas kā maksas samazinājums EUR 10 apmērā par katru izkrauto tonnu. Ja izkrautās zivis tiek pārdotas vietējiem uzņēmumiem, maksu samazina vēl par EUR 10 par katru izkrauto tonnu. Attiecībā uz piezveju piemēro īpašu maksas samazinājumu EUR 25 apmērā par katru izkrauto piezvejas tonnu, ja nozveja tiek pārdota vietējā tirgū. Šo mehānismu piemēro ne vairāk kā 50 % paziņotās galīgās tunzivju nozvejas.
 Pārkraušana citā kuģī
 6.Savienības kuģa kapteinis, kas Libērijas zvejas zonā gūto nozveju vēlas pārkraut citā kuģī Libērijas ostā, vismaz četrdesmit astoņas (48) stundas pirms pārkraušanas citā kuģī, kamēr Mesurado piestātne vēl nav darbotiesspējīga, un pēc tam vismaz divdesmit četras (24) stundas pirms pārkraušanas citā kuģī paziņo Libērijai šādu informāciju:
 (a)pārkrāvēja zvejas kuģa vārds un IRCS;
 (b)saņēmēja zvejas kuģa vārds un IRCS;
 (c)citā kuģī pārkraušanas osta;
 (d)plānotais citā kuģī pārkraušanas datums un laiks;
 (e)katras citā kuģī pārkraujamās sugas daudzums (norādot dzīvsvara kilogramus vai vajadzības gadījumā īpatņu skaitu un sugas apzīmēšanai izmantojot FAO trīsburtu kodu);
 (f)produktu sagatavošanas veids.
 7.Pārkraušanu citā kuģī veic šim nolūkam apstiprinātā Libērijas ostā Libērijas inspektoru klātbūtnē. Lai nenotiktu kavēšanās, izņēmuma gadījumos, kad Libērijas inspektora klātbūtne nav iespējama, kapteinim ir atļauts sākt pārkraušanu citā kuģī, kad ir beidzies saskaņā ar 6. punktu atvēlētais paziņošanas termiņš. Jūrā veikt pārkraušanu citā kuģī ir aizliegts.
 8.Pārkraušanu citā kuģī uzskata par iziešanu no Libērijas zvejas zonas, kā definēts 3. iedaļā. Tāpēc kuģiem nozvejas deklarācijas jāiesniedz kompetentajām iestādēm ne vēlāk kā 24 stundas pēc tam, kad pabeigta pārkraušana citā kuģī, vai jebkurā gadījumā vismaz 6 stundas, pirms pārkrāvējkuģis atstāj ostu, atkarībā no tā, kas notiek vispirms, un kuģa īpašnieks norāda, vai viņš plāno turpināt zveju vai atstāt Libērijas zvejas zonu. Uz saņēmējkuģi attiecas piemērojamajos Libērijas tiesību aktos noteiktās pārskatu sniegšanas prasības.
 3. IEDAĻA
 KONTROLE UN INSPEKCIJA
 Ieiešana zonā un iziešana no tās
 1.Par ikviena zvejas atļauju saņēmuša Savienības kuģa ieiešanu Libērijas zvejas zonā vai iziešanu no tās Libērijai paziņo vismaz sešas (6) stundas pirms ieiešanas vai iziešanas.
 2.Paziņojumā par ieiešanu vai iziešanu Savienības kuģis jo īpaši norāda:
 i)plānoto ieiešanas / iziešanas datumu, laiku un vietu;
 ii)katras uz kuģa paturētās sugas īpatņu daudzumu, sugas apzīmēšanai izmantojot FAO trīsburtu kodu un norādot dzīvsvara kilogramus vai vajadzības gadījumā īpatņu skaitu;
 iii)produktu sagatavošanas veidu.
 3.Paziņojumu nosūta pa e-pastu vai, ja tādas iespējas nav, pa faksu vai radio, izmantojot e-pasta adresi, izsaukuma numuru vai frekvenci, ko Libērija paziņojusi 7. papildinājumā paredzētajā kārtībā. Libērija nekavējoties apstiprina saņemšanu, nosūtot atbildes e-pastu. Par visām izmaiņām nosūtīšanai izmantojamajā e-pasta adresē, izsaukuma numurā vai frekvencē Libērija nekavējoties paziņo attiecīgajiem kuģiem un Savienībai.
 4.Ja konstatē, ka Savienības kuģis zvejo Libērijas zvejas zonā, iepriekš nepaziņojis par savu ierašanos, uzskata, ka šis kuģis zvejo nelikumīgi.
 Inspekcija jūrā
 5.Zvejas atļauju saņēmušu Savienības kuģu inspekciju jūrā Libērijas zvejas zonā veic Libērijas kuģi un inspektori, kurus var skaidri identificēt kā tādus, kas ir pilnvaroti veikt zvejas pārbaudes.
 6.Pirms uzkāpšanas uz kuģa Libērijas inspektori informē Savienības kuģi par savu lēmumu veikt inspekciju. Savienības kuģa kapteinis atļauj Libērijas inspektoriem uzkāpt uz kuģa un veikt viņu darbu un atvieglo to. Inspekciju veic ne vairāk kā pieci (5) inspektori, kuriem pirms inspekcijas uzsākšanas ir pienākums uzrādīt personu apliecinošu dokumentu un inspektora apliecību.
 7.Kuģa kapteinis bez kavēšanās izpilda visus pamatotos pilnvaroto amatpersonu norādījumus un veicina to drošu uzkāpšanu uz kuģa, kā arī atvieglina kuģa, zvejas rīku, aprīkojuma, reģistru, zivju, zivju produktu un ar apkalpi saistītu dokumentu pārbaudi.
 8.Kuģa kapteinis vai apkalpe pilnvaroto amatpersonu pienākumu izpildes laikā neaizskar, netraucē, neizrāda tai pretestību, neaizkavē, neliedz uzkāpt uz kuģa, neiebaida un neiejaucas tās darbā.
 9.Libērijas inspektori uz Savienības kuģa uzturas tikai tik ilgi, cik vajadzīgs inspekcijas uzdevumu veikšanai. Viņi veic inspekciju tādā veidā, kas minimāli ietekmē kuģi, tā zvejas darbības un kravu.
 10.Libērija var atļaut Savienībai piedalīties inspekcijās novērotāja statusā.
 11.Katras inspekcijas beigās Libērijas inspektori sagatavo inspekcijas pārskatu. Savienības kuģa kapteinim ir tiesības ierakstīt inspekcijas pārskatā savas piezīmes. Inspekcijas pārskatu paraksta inspektors, kas to ir sagatavojis, un Savienības kuģa kapteinis.
 12.Kapteiņa paraksts inspekcijas pārskatā neskar kuģa īpašnieka tiesības aizstāvēties saistībā ar pārkāpumu. Ja kapteinis atsakās parakstīt dokumentu, viņam rakstiski jāpaskaidro atteikuma iemesls, un inspektors pārskatā pievieno norādi “Paraksts atteikts”. Pirms nokāpšanas no kuģa Libērijas inspektori iedod Savienības kuģa kapteinim inspekcijas pārskata kopiju. Astoņu (8) kalendāra dienu laikā pēc inspekcijas Libērija nosūta inspekcijas pārskata kopiju Savienībai.
 Inspekcija ostā
 13.Zvejas atļauju saņēmušus Savienības kuģus, kuri Libērijas zvejas zonā gūto nozveju izkrauj tādā apstiprinātā apakšreģiona ostā, par kuru vienojušās Savienība un Libērija, ostā vai ārpus tās inspicē Libērijas kuģi un inspektori, kurus var skaidri identificēt kā tādus, kas ir pilnvaroti veikt zvejas pārbaudes, ar nosacījumu, ka ir saņemta attiecīgās ostas valsts atļauja.
 14.Pirms uzkāpšanas uz kuģa Libērijas inspektori informē Savienības kuģi par savu lēmumu veikt inspekciju. Savienības kuģa kapteinis atļauj Libērijas inspektoriem uzkāpt uz kuģa un veikt viņu darbu un atvieglo to. Inspekciju veic ne vairāk kā pieci (5) inspektori, kuriem pirms inspekcijas uzsākšanas ir pienākums uzrādīt personu apliecinošu dokumentu un inspektora apliecību.
 15.Kuģa kapteinis bez kavēšanās izpilda visus pamatotos pilnvaroto amatpersonu norādījumus un veicina to drošu uzkāpšanu uz kuģa, kā arī atvieglina kuģa, zvejas rīku, aprīkojuma, reģistru, zivju, zivju produktu un ar apkalpi saistītu dokumentu pārbaudi.
 16.Kuģa kapteinis vai apkalpe pilnvaroto amatpersonu pienākumu izpildes laikā neaizskar, netraucē, neizrāda tai pretestību, neaizkavē, neliedz uzkāpt uz kuģa, neiebaida un neiejaucas tās darbā.
 17.Libērijas inspektori uz Savienības kuģa uzturas tikai tik ilgi, cik vajadzīgs inspekcijas uzdevumu veikšanai. Viņi veic inspekciju tādā veidā, kas minimāli ietekmē kuģi, tā zvejas darbības un kravu.
 18.Libērija var atļaut Savienībai piedalīties inspekcijās novērotāja statusā.
 19.Katras inspekcijas beigās Libērijas inspektori sagatavo inspekcijas pārskatu. Savienības kuģa kapteinim ir tiesības ierakstīt inspekcijas pārskatā savas piezīmes. Inspekcijas pārskatu paraksta inspektors, kas to ir sagatavojis, un Savienības kuģa kapteinis.
 20.Kapteiņa paraksts inspekcijas pārskatā neskar kuģa īpašnieka tiesības aizstāvēties saistībā ar pārkāpumu. Ja kapteinis atsakās parakstīt dokumentu, viņam rakstiski jāpaskaidro atteikuma iemesls, un inspektors pārskatā pievieno norādi “Paraksts atteikts”. Pirms nokāpšanas no kuģa Libērijas inspektori iedod Savienības kuģa kapteinim inspekcijas pārskata kopiju. Astoņu (8) kalendāra dienu laikā pēc inspekcijas Libērija nosūta inspekcijas pārskata kopiju Savienībai.
 Sadarbīga uzraudzība cīņā pret NNN zveju
 21.Lai pastiprinātu cīņu pret NNN zveju, Savienības zvejas kuģu kapteiņi ziņo par jebkuru tādu kuģu klātbūtni Libērijas zvejas zonā, kuri veic darbības, kas varētu būt NNN zveja, un cenšas par novēroto iegūt tik daudz informācijas, cik iespējams. Pārskatus par pamanītajiem kuģiem nekavējoties nosūta Libērijas MCSU, NFMC un LM un tā kuģa dalībvalsts kompetentajai iestādei, kurš kuģi pamanījis, un šī iestāde pārskatu nekavējoties pārraida Savienībai vai tās izraudzītai struktūrai.
 22.Libērija nosūta Savienībai visus tās rīcībā esošos pārskatus par pamanītajiem zvejas kuģiem, kas iesaistījušies darbībās, kuras varētu uzskatīt par NNN zveju Libērijas zvejas zonā.
 4. IEDAĻA
 KUĢU SATELĪTNOVĒROŠANAS SISTĒMA (VMS)
 Kuģa pozīcijas ziņojumi un VMS sistēma
 1.Atrodoties Libērijas zvejas zonā, zvejas atļauju saņēmušiem Savienības kuģiem visu laiku jābūt aprīkotiem ar kuģu satelītnovērošanas sistēmu (Vessel Monitoring System – VMS), kas nodrošina automātisku un pastāvīgu to pozīcijas nosūtīšanu reizi divās stundās kuģa karoga valsts Zvejas uzraudzības centram (Fisheries Monitoring Center – FMC).
 2.Katrā pozīcijas ziņojumā jānorāda:
 (a)kuģa identifikācijas dati;
 (b)kuģa pēdējā ģeogrāfiskā pozīcija (ģeogrāfiskais garums un platums), kuras noteikšanas kļūda nepārsniedz 100 m un ticamības intervāls ir 99 %;
 (c)pozīcijas reģistrēšanas datums un laiks;
 (d)kuģa ātrums un kurss.
 3.Katrs pozīcijas ziņojums jāsagatavo šā pielikuma 4. papildinājumā norādītajā formātā.
 4.Pirmo pozīciju, kas reģistrēta pēc ieiešanas Libērijas zvejas zonā, apzīmē ar kodu “ENT”. Visas turpmākās pozīcijas apzīmē ar kodu “POS”, izņemot pirmo pozīciju, kas reģistrēta pēc iziešanas no Libērijas zvejas zonas un ko apzīmē ar kodu “EXI”.
 5.Karoga valsts FMC nodrošina pozīcijas ziņojumu automātisku apstrādi un vajadzības gadījumā to elektronisku pārraidīšanu. Pozīcijas ziņojumus reģistrē drošā veidā un glabā trīs gadus.
 Kuģa datu pārraidīšana VMS sabojāšanās gadījumā
 6.Kapteinim ir pienākums vienmēr nodrošināt sava kuģa VMS uzturēšanu pilnā darba kārtībā un pozīcijas ziņojumu pareizu pārraidīšanu karoga valsts FMC.
 7.Ja kuģa VMS sabojājas, to salabo vai nomaina 10 dienu laikā. Ja tas nav izdarīts iepriekš minētajā termiņā, pēc tā beigām kuģim vairs nav atļauts zvejot Libērijas zvejas zonā.
 8.Kuģi, kuri zvejo Libērijas zvejas zonā un kuru VMS ir bojāta, pozīcijas ziņojumus nosūta karoga valsts FMC pa e-pastu, radio vai faksu vismaz reizi četrās stundās, un tajos ir jānorāda visa obligātā informācija.
 Pozīcijas ziņojumu droša nosūtīšana Libērijai
 9.Karoga valsts FMC automātiski nosūta attiecīgo kuģu pozīcijas ziņojumus Libērijas FMC. Karoga valsts FMC un Libērijas FMC apmainās ar savām e-pasta adresēm, ko izmanto saziņai, un nekavējoties informē viens otru par visām minēto adrešu izmaiņām.
 10.Pozīcijas ziņojumus pārraida starp karoga valsts FMC un Libērijas FMC, izmantojot drošu elektronisko sakaru sistēmu.
 11.Libērijas FMC nekavējoties informē karoga valsts FMC un Savienību par visiem pārtraukumiem zvejas atļauju saņēmuša kuģa secīgo pozīcijas ziņojumu saņemšanā, ja attiecīgais kuģis nav paziņojis par savu iziešanu no zonas.
 Sakaru sistēmas traucējumi
 12.Libērija nodrošina sava elektroniskā aprīkojuma sadarbspēju ar karoga valsts FMC aprīkojumu un nekavējoties informē Savienību par visiem pozīcijas ziņojumu nosūtīšanas un saņemšanas traucējumiem, lai pēc iespējas drīzāk rastu tehnisku risinājumu. Iespējamās domstarpības risina Apvienotajā komisijā.
 13.Kapteinis ir atbildīgs par visām kuģa VMS manipulācijām, kuras veic ar nolūku traucēt tās darbību vai viltot pozīcijas ziņojumus. Par pārkāpumiem piemēro spēkā esošajos Libērijas tiesību aktos paredzētās sankcijas.
 Pozīcijas ziņojumu sūtīšanas biežuma pārskatīšana
 14.Ja pastāv dokumentāri pierādījumi par pārkāpumu, Libērija var pieprasīt karoga valsts FMC (nosūtot šāda pieprasījuma kopiju arī Savienībai) uz noteiktu izmeklēšanas laiku samazināt kuģa pozīcijas ziņojumu nosūtīšanas intervālu līdz trīsdesmit minūtēm. Libērijai šādi dokumentāri pierādījumi ir nekavējoties jānosūta karoga valsts FMC un Savienībai. Karoga valsts FMC nekavējoties nosūta Libērijai pozīcijas ziņojumus, ievērojot jauno nosūtīšanas biežumu.
 15.Kad noteiktais izmeklēšanas laiks beidzas, Libērija par to nekavējoties informē karoga valsts FMC un Savienību, un pēc tam informē par visiem turpmākajiem pasākumiem.
 5. IEDAĻA
 NOVĒROTĀJI
 Zvejas darbību novērošana
 1.Tiek novērotas zvejas atļauju saņēmušo kuģu zvejas darbības, ko veic saskaņā ar nolīgumu.
 2.Novērošanas shēma atbilst ICCAT (Starptautiskā Atlantijas tunzivju saglabāšanas komisija) pieņemtajiem ieteikumiem.
 3.Līdz jaunās ICCAT Reģionālo novērotāju programmas spēkā stāšanās laikam piemēro turpmāk minētos noteikumus par novērotājiem.
 Izraudzītie kuģi un norīkotie novērotāji
 4.BNF izraugās Savienības kuģus, uz kuriem jāuzņem novērotājs, un norīko novērotāju ne vēlāk kā piecpadsmit (15) kalendāra dienas pirms dienas, kad novērotāju paredzēts uzņemt uz kuģa. Pēc Libērijas iestāžu pieprasījuma uz Savienības zvejas kuģiem uzņem novērotāju, cenšoties aptvert 15 % atļauju saņēmušo kuģu.
 5.BNF izveido to kuģu sarakstu, uz kuriem jāuzņem novērotāji, un sagatavo norīkoto novērotāju sarakstu. Šos sarakstus pastāvīgi atjaunina. Sarakstus pārsūta Savienībai, tiklīdz tie ir sagatavoti un turpmāk ik pēc trim mēnešiem, ja tie šajā laikā tikuši atjaunināti.
 6.Zvejas atļaujas izdošanas brīdī BNF informē Savienību un kuģa īpašnieku vai tā aģentu par izraudzītajiem kuģiem un norīkotajiem novērotājiem, kuri uzturēsies uz katra kuģa. Kuģa īpašnieks izvēlas laiku un ostu, kurā notiek uzkāpšana uz kuģa, un tā var nebūt Libērijas osta. BNF nekavējoties informē Savienību un kuģa īpašnieku vai tā aģentu par visām izmaiņām attiecībā uz izraudzītajiem kuģiem un norīkotajiem novērotājiem.
 7.BNF apņemas nenorīkot novērotājus darbā uz kuģiem, uz kuriem jau ir novērotājs vai kuriem jau ir noteikts oficiāls pienākums attiecīgajā zvejas sezonā uzņemt novērotāju, kamēr tie veic darbības citās zvejas zonās, nevis Libērijas zvejas zonā.
 8.Novērotāji pavada kuģi vienā zvejas reisā vai, ja kuģa īpašnieks to īpaši lūdzis, vairāk nekā vienā tā paša kuģa zvejas reisā.
 9.Laiks, ko novērotājs pavada uz kuģa, nepārsniedz viņa uzdevumu izpildei vajadzīgo laiku.
 Vienotas likmes finansiālais ieguldījums
 10.Laikā, kad tiek veikts ikgadējais avansa maksājums, kuģa īpašnieks samaksā Libērijai arī vienotas likmes summu EUR 400 apmērā par katru kuģi gadā.
 Novērotāja darba alga
 11.Novērotāju algu maksā un sociālās iemaksas veic Libērija.
 Nosacījumi par uzņemšanu uz kuģa
 12.Nosacījumus, ar kādiem novērotāju uzņem uz kuģa, jo īpaši laiku, ko viņš pavada uz kuģa, nosaka pēc savstarpējas vienošanās starp kuģa īpašnieku vai tā aģentu un BNF.
 13.Novērotājam uz kuģa ir virsnieka statuss. Tomēr, izmitinot novērotāju uz kuģa, ņem vērā kuģa tehniskās iespējas.
 14.Kuģa īpašnieks sedz uz kuģa esošā novērotāja izmitināšanas un ēdināšanas izmaksas, arī izmaksas par piekļuvi mazgāšanās telpām un tualetēm, kuru kvalitāte ir vismaz tikpat laba kā to labierīcību kvalitāte, kas nodrošinātas zvejas kuģa virsniekiem.
 15.Kapteinis veic visus pasākumus, kas ir viņa atbildības jomā, lai nodrošinātu novērotāja fizisko drošību un labklājību.
 16.Kapteinis nodrošina, ka novērotājam ir piekļuve uz kuģa esošajām iekārtām, zvejas rīkiem un aprīkojumam, kas novērotājam nepieciešams savu pienākumu veikšanai, tostarp:
 i)komandtiltam un sakaru un navigācijas iekārtām;
 ii)dokumentiem un reģistriem, tostarp visiem kuģa žurnāliem, ja to glabāšanu un kārtošanu nosaka Libērijas zvejas noteikumi vai ja tas vajadzīgs uzskaites inspicēšanas un kopēšanas vajadzībām.
 17.Kapteinis atļauj novērotājam jebkurā laikā:
 i)pārraidīt un saņemt ziņojumus, sazināties ar krastu un citiem kuģiem, izmantojot kuģa sakaru iekārtas;
 ii)iegūt, mērīt, paņemt no kuģa un paturēt jebkuras zivju sugas paraugus vai veselus īpatņus;
 iii)glabāt uz kuģa paraugus un veselus īpatņus, tostarp paraugus un veselus īpatņus, ko glabā kuģa saldēšanas iekārtās;
 iv)fotografēt zvejas darbības, ieskaitot zivis, zvejas rīkus, aprīkojumu, dokumentus, kartes un reģistrus un paņemt no kuģa fotogrāfijas vai videoierakstus, ko novērotājs var būt uzņēmis vai izmantojis uz kuģa.
 Novērotāja pienākumi
 18.Atrodoties uz kuģa, novērotāji:
 (a)veic visus vajadzīgos pasākumus, lai nepārtrauktu vai nekavētu zvejas darbību norisi;
 (b)saudzē materiālus un aprīkojumu, kas atrodas uz kuģa,
 (c)ievēro visu attiecīgā kuģa dokumentu konfidencialitāti.
 Novērotāja uzkāpšana uz kuģa un nokāpšana no tā
 19.Kuģa īpašnieks vai tā aģents desmit (10) kalendāra dienas pirms novērotāja uzņemšanas uz kuģa paziņo Libērijai dienu, laiku un ostu, kurā novērotāju paredzēts uzņemt uz kuģa. Ja novērotāju uz kuģa uzņem ārvalsts ostā, viņa ceļa izdevumus līdz iekāpšanas ostai sedz kuģa īpašnieks.
 20.Ja novērotājs neierodas divpadsmit (12) stundu laikā pēc paredzētās dienas un laika, kuģa īpašnieks tiek automātiski atbrīvots no pienākuma uzņemt šādu novērotāju. Kuģis drīkst atstāt ostu un sākt zvejas darbības.
 21.Ja novērotājs nenokāpj no kuģa Libērijas ostā, kuģa īpašnieks par saviem līdzekļiem nodrošina iespējami drīzu novērotāja nogādāšanu Libērijā.
 22.Ja kuģis paredzētajā laikā neierodas noteiktajā ostā, lai uzņemtu novērotāju, kuģa īpašnieks maksā dienas naudu EUR 80 apmērā par katru dienu, kad novērotājs ostā nevar uzkāpt uz kuģa, kurš vēl nav pienācis (izmitināšana, ēdināšana u. c.).
 23.Ja kuģis neierodas un nav par to iepriekš paziņojis BNF un NFMC, Libērija var veikt atbilstošas darbības saskaņā ar piemērojamajiem Libērijas tiesību aktiem.
 Novērotāja uzdevumi
 24.Novērotājs pilda šādus uzdevumus:
 (a)novēro kuģa zvejas darbības;
 (b)novēro nozvejoto zivju sugu, daudzumu, izmēru un stāvokli;
 (c)novēro zvejas metodes, apgabalus un dziļumu, kādā tiek iegūtas zivis;
 (d)novēro zvejas metožu ietekmi uz zivīm un vidi;
 (e)novēro visu zivju apstrādi, transportu, pārkraušanu citā kuģī, uzglabāšanu vai iznīcināšanu;
 (f)verificē kuģa pozīciju zvejas darbību laikā;
 (g)ņem bioloģiskos paraugus zinātniskās programmas kontekstā;
 (h)atzīmē izmantotos zvejas rīkus;
 (i)verificē kuģa zvejas žurnālā reģistrētos datus par nozveju Libērijas zvejas zonā;
 (j)verificē piezvejas procentuālo apmēru un novērtē izmestās nozvejas apjomu;
 (k)vismaz reizi nedēļā, kamēr kuģis zvejo Libērijas zvejas zonā, pa radio, faksu vai e-pastu paziņo savus novērojumus, tostarp uz kuģa esošās nozvejas un piezvejas apjomu.
 Novērotāja pārskats
 25.Pirms nokāpšanas no kuģa novērotājs iesniedz kuģa kapteinim novērojumu kopsavilkuma pārskatu, kura saturu apstiprina Apvienotā komiteja. Kuģa kapteinim ir tiesības ierakstīt novērotāja pārskatā savas piezīmes. Pārskatu paraksta novērotājs un kapteinis. Kapteinis saņem novērotāja pārskata kopiju.
 26.Novērotājs nosūta savu pārskatu BNF, kas piecpadsmit (15) kalendāra dienu laikā pēc novērotāja nokāpšanas no kuģa nosūta kopiju Savienībai.
 27.Novērotāja pārskatā ietverto informāciju Libērijas un Savienības kompetentās iestādes var izmantot gan zinātniskos, gan noteikumu ievērošanas analīzes nolūkos.
 6. IEDAĻA
 PĀRKĀPUMI
 Pārkāpumu noformēšana
 1.Saskaņā ar šā pielikuma noteikumiem visi zvejas atļauju saņēmuša Savienības kuģa izdarītie pārkāpumi jānorāda pārkāpuma vai inspekcijas pārskatā, kuru sagatavo Libērijas kompetentā iestāde. Paziņojumu par pārkāpumu un attiecīgajām piemērojamajām sankcijām, kas noteiktas kapteinim vai zvejas uzņēmumam, tieši nosūta kuģa īpašniekam, ievērojot procedūras, kas paredzētas piemērojamajos Libērijas tiesību aktos. Paziņojuma kopiju 24 stundu laikā nosūta kuģa karoga valstij un Savienībai.
 2.Kapteiņa paraksts inspekcijas pārskatā neskar kuģa īpašnieka tiesības aizstāvēties saistībā ar pārkāpumu. Inspekcijas procedūras laikā kuģa kapteinis sadarbojas.
 Kuģa aizturēšana un informatīva sanāksme
 3.Ja tas ir atļauts saskaņā ar spēkā esošajiem Libērijas tiesību aktiem, kas attiecas uz pārkāpumu, ikvienam pārkāpumu izdarījušam Savienības kuģim var pieprasīt pārtraukt zvejas darbības un, ja kuģis atrodas jūrā, atgriezties Libērijas ostā.
 4.Libērija ne vēlāk kā divdesmit četru (24) stundu laikā paziņo Savienībai par zvejas atļauju saņēmuša Savienības kuģa aizturēšanu. Paziņojumā ietver dokumentārus pierādījumus, ar ko pamatota kuģa aizturēšana.
 5.Pirms jebkādu pasākumu veikšanas attiecībā uz kuģi, kapteini, apkalpi vai kravu, izņemot pierādījumu saglabāšanai nepieciešamos pasākumus, pēc Savienības pieprasījuma Libērija vienas darbdienas laikā pēc paziņojuma par kuģa aizturēšanu organizē informatīvu sanāksmi, lai noskaidrotu apstākļus, kuru dēļ kuģis aizturēts, un informētu par iespējamiem turpmākiem pasākumiem. Šajā informatīvajā sanāksmē var piedalīties kuģa karoga valsts pārstāvis.
 Sankcijas par pārkāpumiem un izlīguma procedūra
 6.Sankcijas par pārkāpumu nosaka Libērija saskaņā ar spēkā esošo valsts tiesību aktu noteikumiem.
 7.Ja kuģa īpašnieks nepiekrīt noteiktajam naudas sodam un ja pārkāpums neietver noziedzīgu darbību, Libērijas iestādes un ES kuģis iesaistās izlīguma procedūrā, lai panāktu izlīgumu pirms tiesvedības uzsākšanas. Šajā izlīguma procedūrā var piedalīties pārstāvis no kuģa karoga valsts un no Savienības. Izlīguma procedūru pabeidz ne vēlāk kā trīs (3) kalendāra dienu laikā pēc paziņojuma par kuģa aizturēšanu.
 Tiesvedības process un drošības nauda
 8.Ja izlīgumu nav izdevies panākt un pārkāpums ir nodots izskatīšanai kompetentā tiesu iestādē, pārkāpumu izdarījušā kuģa īpašnieks iemaksā drošības naudu Libērijas norādītā bankā, un šādas drošības naudas summa, kuru nosaka Libērija, sedz visas ar kuģa aizturēšanu saistītās izmaksas, iespējamo soda naudu un iespējamo kompesāciju. Drošības nauda nav atgūstama pirms tiesvedības beigām.
 9.Pēc sprieduma pasludināšanas drošības naudu atbrīvo un nekavējoties atmaksā kuģa īpašniekam:
 (a)pilnā apmērā, ja nav noteiktas nekādas sankcijas;
 (b)daļēji, t. i., izmaksā starpību, ja sankcija ir naudassods, kas ir mazāks par bankā iemaksātās drošības naudas summu.
 10.Libērija informē Savienību par tiesvedības procesa rezultātiem astoņu (8) kalendāra dienu laikā pēc sprieduma pasludināšanas.
 Kuģa un apkalpes atbrīvošana
 11.Kuģis un tā apkalpe drīkst atstāt ostu, tiklīdz ir izpildītas izlīguma procedūras rezultātā noteiktās sankcijas vai iemaksāta drošības nauda.
 V NODAĻA
 JŪRNIEKU NODARBINĀŠANA
 1.Īpašnieki, kam pieder tunzivju seineri un kuģi zvejai ar dreifējošām āķu jedām, apņemas nodarbināt ĀKK valstspiederīgos, ievērojot šādus nosacījumus un limitus:
 –no jūrniekiem, kurus nodarbina uz tunzivju seineriem trešās valsts zvejas zonā tunzivju zvejas sezonā, vismaz 20 % ir ĀKK valstu izcelsmes jūrnieki,
 –no jūrniekiem, kurus nodarbina uz kuģiem zvejai ar āķu jedām trešās valsts zvejas zonā tunzivju zvejas sezonā, vismaz 20 % ir ĀKK valstu izcelsmes jūrnieki.
 2.Kuģu īpašnieki cenšas rast iespēju uz katra kuģa nodarbināt trīs (3) kvalificētus Libērijas jūrniekus. Kuģa īpašnieks var brīvi izvēlēties uz saviem kuģiem nodarbināmos jūrniekus no saraksta, ko BNF iesniegusi Savienībai.
 3.Saistībā ar darbā uz Savienības kuģiem pieņemto jūrnieku tiesībām piemēro Starptautiskās Darba organizācijas (SDO) Deklarāciju par pamatprincipiem un pamattiesībām darbā. Tas jo īpaši attiecas uz apvienošanās brīvību un darba koplīguma slēgšanas tiesību faktisku atzīšanu, kā arī diskriminācijas novēršanu attiecībā uz nodarbinātību un profesijām.
 4.ĀKK valstu jūrnieku darba līgumus noslēdz kuģu īpašnieku pārstāvis vai pārstāvji un jūrnieki un/vai viņu arodbiedrības vai pārstāvji. To kopijas izsniedz parakstītājiem, BNF, Libērijas Jūrlietu iestādei (LiMA) un Libērijas Darba ministrijai. Šie līgumi garantē jūrnieku sociālo nodrošinājumu, tostarp dzīvības un veselības apdrošināšanu un apdrošināšanu pret nelaimes gadījumiem.
 5.ĀKK valstu jūrnieku algu maksā kuģu īpašnieki. Par algas apmēru pirms zvejas atļauju izdošanas savstarpēji vienojas kuģu īpašnieki vai viņu pārstāvji un jūrnieki un/vai viņu arodbiedrības vai pārstāvji. Tomēr jūrnieku atalgojuma nosacījumi nedrīkst būt sliktāki par atalgojuma nosacījumiem, ko piemēro to attiecīgajās valstīs, un tie nekādā gadījumā nedrīkst būt sliktāki par SDO standartiem.
 6.Visiem jūrniekiem, kas pieņemti darbā uz Savienības kuģiem, jāpiesakās attiecīgā kuģa kapteinim iepriekšējā dienā pirms paredzētās uzkāpšanas uz kuģa. Ja jūrnieks nepiesakās noteiktajā dienā un laikā, kuģa īpašnieks automātiski tiek atbrīvots no pienākuma nodarbināt minēto jūrnieku.
 7.Ja Libērijas jūrnieks nenokāpj no kuģa Libērijas ostā, kuģa īpašnieks par saviem līdzekļiem nodrošina iespējami drīzu jūrnieku nogādāšanu Libērijā.
 8.Ja kuģis paredzētajā laikā neierodas iepriekš noteiktajā ostā, lai uzņemtu Libērijas jūrnieku, kuģa īpašnieks maksā dienas naudu EUR 80 apmērā par katru dienu, kad Libērijas jūrnieks ostā nevar uzkāpt uz kuģa, kurš vēl nav pienācis (izmitināšana, ēdināšana u. c.).
 9.Kuģu īpašnieki katru gadu paziņo informāciju par nodarbināto jūrnieku skaitu. Šī informācija ietver to jūrnieku skaitu, kuriem ir šāda valstspiederība:
 (a)Savienības;
 (b)ĀKK valsts (Libērijas valstspiederīgie tiek nodalīti no citu ĀKK valstu valstspiederīgajiem) un
 (c)to valstu, kas nav ne ĀKK, ne Savienības valstis.
 Šā pielikuma papildinājumi
 1. papildinājums – Zvejas atļaujas pieteikuma veidlapa
 2. papildinājums – Tehnisko datu lapa
 3. papildinājums – Zvejas žurnāls
 4. papildinājums – VMS pozīcijas ziņojuma formāts
 5. papildinājums – Libērijas zvejas zonas robežas
 6. papildinājums – Zvejas darbību elektroniska paziņošana
 7. papildinājums – Libērijas iestāžu kontaktinformācija
 8. papildinājums – Nozvejas deklarācijas veidlapa
 1. papildinājums
 LIBĒRIJAS UN EIROPAS SAVIENĪBAS NOLĪGUMS ZIVSAIMNIECĪBAS NOZARĒ
 ZVEJAS ATĻAUJAS PIETEIKUMA VEIDLAPA
 I – IESNIEDZĒJS
 1.
 Kuģa īpašnieka vārds: .....................................................................................................................................
 2.
 Kuģa īpašnieka adrese: .....................................................................................................................................
 2.
 Kuģa īpašnieka apvienības vai aģenta vārds vai nosaukums (attiecīgā gadījumā): .....................................................................................................................................
 3.
 Kuģa īpašnieka apvienības vai aģenta adrese (attiecīgā gadījumā): .....................................................................................................................................
 4.
 Tālrunis:.......................... Fakss:................................. E-pasts:................................
 5.
 Kapteiņa vārds:............................ Valstspiederība:....................... E-pasts:................................
 6.
 Tāda aģenta vārds un adrese, kas ir Libērijas rezidents:
 .....................................................................................................................................
 II – KUĢA IDENTIFIKĀCIJA
 1.
 Kuģa vārds: .....................................................................................................................................
 2.
 Karoga valsts: .....................................................................................................................................
 3.
 Ārējās reģistrācijas numurs .....................................................................................................................................
 4.
 Pieraksta osta: .......................................... MMSI: ..................................
 SJO numurs:...............................................
 5.
 Datums, kurā kuģis ieguvis pašreizējo karogu: ........./......../.............
 Iepriekšējais karogs (ja ir): ....................
 6.
 Kuģa būves gads un vieta: ....../......./.........., ..................................................
 Radio izsaukuma signāls: .....................................
 7.
 Izsaukuma frekvence: ....................................
 Satelīttālrunis: ..............................
 8.
 Korpusa materiāls:
 ◻ Tērauds
 ◻ Koks
 ◻ Poliesteris
 ◻ Cits
 III – KUĢA TEHNISKIE PARAMETRI UN APRĪKOJUMS
 1.
 Lielākais garums: ..................................................
 Platums: .....................................
 2.
 Tilpība (izteikta GT): ..............................
 Neto tilpība: ........................
 3.
 Galvenā dzinēja jauda (kW): .......................
 Marka: ......................................
 Tips: ...........................................
 4.
 Kuģa tips:
 ◻ Tunzivju seineris
 ◻ Kuģis zvejai ar āķu jedām
 ◻ Kuģis zvejai ar makšķerēm
 5.
 Zvejas rīku tipi: ..................................................................................................
 6.
 Zvejas zonas: .................................................
 Mērķsugas: .....................
 7.
 Izkraušanas darbībām apstiprinātā osta: ....................................................................
 8.
 Apkalpes locekļu skaits: ..................................................................................................
 9.
 Nozvejas saglabāšanas metode:
 ◻ Dzesēšana
 ◻ Atvēsināšana
 ◻ Jaukta
 ◻ Sasaldēšana
 10.
 Saldēšanas jauda diennaktī (tonnās): .................
 Zivju tilpņu ietilpība: .........................
 Skaits: .....
 11.
 VMS radarbāka
 Ražotājs: ............................. Modelis: ........................... Sērijas Nr.: ........................
 Programmatūras versija: .................................................. Satelītoperators:............................
 12.
 Navigācijas un pozīcijas noteikšanas ierīces: ..............................................................................................................
 IV – CITA INFORMĀCIJA
 1.
 Apdrošinātāja pilns nosaukums un adrese: ...............................................................................................................
 2.
 Uz kuģa esošā helikoptera, ja tāds ir, reģistrācijas numurs un marka: ...............................................................................................................
 3.
 Jebkura gaisa kuģa, kas jāizmanto saistībā ar zvejas darbībām, reģistrācijas numurs, marka, ekspluatanta vārds/nosaukums un adrese: ...............................................................................................................
 4.
 Norādiet, vai īpašnieks vai fraktētājs saskaņā ar jebkuras valsts tiesību aktiem ir maksātnespējīgs vai notiek tā bankrota procedūra: ...............................................................................................................
 5.
 Norādiet, vai īpašnieks, operators vai kuģis ir bijis iesaistīts Libērijas Republikas tiesību aktu pārkāpumos: ...............................................................................................................
 6.
 Vai iepriekš minētajam kuģim ar pašreizējo vārdu/karogu vai ar kādu no iepriekšējiem vārdiem/karogiem pēdējo trīs gadu laikā ir apturēta vai anulēta atļauja vai licence?
 JĀ______ NĒ_______
 Ja, jā, uzskaitiet un pievienojiet uz atsevišķas lapas katra šāda gadījuma apstākļus, iekļaujot paskaidrojumu par atļaujas apturēšanas vai anulēšanas pašreizējo statusu.
 7.
 Vai kuģis ir iekļauts attiecīgajā kuģu tehniskā stāvokļa reģistrā?
 JĀ______ NĒ_______
 Ar savu parakstu apliecinu, ka šajā pieteikumā sniegtā informācija ir patiesa un godprātīga.
 ........................................[vieta], ....../........./.................. [datums]
 Pieteikuma iesniedzējs ...................................................................
 2. papildinājums
 TEHNISKO DATU LAPA
 (1)Zvejas zona
 Tālāk par 12 jūras jūdzēm no bāzes līnijas, izņemot 5. papildinājumā norādītās zonas, kas aizliegtas kuģošanai un zvejošanai.
 (2)Atļautās kategorijas
 Tunzivju seineri zvejai ar riņķvadu
 Kuģi zvejai ar dreifējošām āķu jedām
 (3)Piezveja
 Atbilstīgi ICCAT un FAO ieteikumiem
 (4)Maksas un apjomi tonnās
 Maksa par nozvejotu tonnu
 Tunzivju seineri un kuģi zvejai ar dreifējošām āķu jedām:
 - 1. gadā EUR 55 par tonnu,
 - 2. un 3. gadā EUR 60 par tonnu,
 - 4. gadā EUR 65 par tonnu,
 - 5. gadā EUR 70 par tonnu.
 Ikgadējais avanss (ieskaitot visas valsts un vietējās maksas, izņemot ostas nodokļus un maksas par pakalpojumu sniegšanu)
 - Tunzivju seineri: EUR 7 150 gadā visā protokola darbības laikā,
 - kuģi zvejai ar dreifējošām āķu jedām: EUR 2 200 gadā visā protokola darbības laikā.
 Zvejas atļauju saņēmušo kuģu skaits
 28 tunzivju seineri,
 6 kuģi zvejai ar dreifējošām āķu jedām.
 (5)Citi
 Atbalsta kuģa atļaujas maksa: EUR 3 000 par katru kuģi gadā,
 novērotāji uz 15 % zvejas atļauju saņēmušo kuģu,
 vienotas likmes finansiālais ieguldījums novērotāju shēmā: EUR 400 par katru kuģi gadā,
 jūrnieki: 20 % nodarbināto jūrnieku ir ĀKK valstspiederīgie.
 3. papildinājums
 ZVEJAS ŽURNĀLS – ICCAT TUNZIVJU ZVEJAS ŽURNĀLS
 Āķu jedas
 Dzīvā ēsma
 Riņķvads
 Tralis
 Outros (cits)
 Kuģa vārds: .............................................................
 Bruto tilpība: .................................................
 Kuģis IZGĀJA
 Kuģis ATGRIEZĀS
 Mēnesis
 Diena
 Gads
 Osta
 Karoga valsts: ..............................................................
 Kapacitāte (tonnās): ................................................
 Reģistrācijas Nr.: ........................................................
 Kapteinis: .....................................................
 Kuģa īpašnieks: ............................................................
 Apkalpes locekļu skaits: ........................................................
 Adrese: ..........................................................
 Ziņošanas datums: .................................................
 (Ziņotājs):
 ............................................................................
 Dienu skaits jūrā:
 Zvejas dienu skaits:
 Zvejas rīku iemetienu skaits:
 Zvejas reisa Nr.:
 Datums
 Sektors
 Capturas (nozvejas)
 Isco usado na pesca
 (Izmantotā ēsma)
 Mēnesis
 Diena
 N/S platums
 E/W garums
 Ūdens virsmas temperatūra
 (oC)
 Zvejas piepūle
 Izmantoto āķu skaits
 Zilā tunzivs
 Thunnus
 thynnus vai
 maccoyii
 Dzeltenspuru tunzivs
 Thunnus
 albacares
 Lielacu tunzivs
 Thunnus
 obesus
 Garspuru tunzivs
 Thunnus
 alalunga
 Zobenzivs
 Xiphias
 gladius
 Svītrainais marlīns
 Baltais marlīns
 Tetraptunus
 audax vai albidus
 Melnais marlīns
 Makaira
 indica
 Burniekzivs
 Istiophorus albicans vai platypterus
 Svītrainā tunzivs
 Katsuwonus
 pelamis
 Dažādas zivis
 Dienā kopā
 (tikai svars kilogramos)
 Saira
 Kalmārs
 Dzīvā ēsma
 (Cits)
 Skaits
 Svars (kg)
 Skaits
 kg
 Skaits
 kg
 Skaits
 kg
 Skaits
 kg
 Skaits
 kg
 Skaits
 kg
 Skaits
 kg
 Skaits
 kg
 Skaits
 kg
 Skaits
 kg
 IZKRĀVUMU SVARS (KG)
 Piezīmes
 1. Aizpilda vienu žurnāla lapu mēnesī, vienu rindu dienā.
 2. Pēc katra reisa šā žurnāla kopiju nosūta savam korespondentam vai ICCAT, Calle Corazón de María, 8, 28002 Madrid, Spain.
 3. “Diena” ir diena, kad iemestas āķu jedas.
 4. Zvejas apgabalu norāda kā kuģa pozīciju. Noapaļo minūtes un ieraksta platuma un garuma grādus. Norāda N/S un E/W.
 5. Apakšējo rindu (izkrāvumu svars) aizpilda tikai reisa beigās. Norāda faktisko svaru izkraušanas laikā.
 6. Visa šeit norādītā informācija ir konfidenciāla.
 4. papildinājums
 VMS ZIŅOJUMU NOSŪTĪŠANA LIBĒRIJAI
 POZĪCIJAS ZIŅOJUMS
 Datu elements
 Kods
 Obligāti vai fakultatīvi
 Piezīmes
 Ieraksta sākums
 SR
 O
 Sistēmas dati – apzīmē ieraksta sākumu
 Adresāts
 AD
 O
 Ziņojuma dati – saņēmējas valsts ISO trīsburtu kods (ISO-3166)
 Sūtītājs
 FR
 O
 Ziņojuma dati – sūtītājas valsts ISO trīsburtu kods (ISO-3166)
 Karoga valsts
 FS
 O
 Ziņojuma dati – karoga valsts ISO trīsburtu kods (ISO-3166)
 Ziņojuma tips
 TM
 O
 Ziņojuma dati – ziņojuma tips (ENT, POS, EXI)
 Radio izsaukuma signāls (IRCS)
 RC
 O
 Kuģa dati – kuģa starptautiskais radio izsaukuma signāls (IRCS)
 Līgumslēdzējas puses iekšējās atsauces numurs
 IR
 F
 Kuģa dati – Līgumslēdzējas puses unikālais numurs, ko veido ISO trīsburtu kods (ISO-3166), aiz kura norādīts numurs
 Ārējās reģistrācijas numurs
 XR
 O
 Kuģa dati – kuģa borta numurs (ISO 8859.1)
 Ģeogrāfiskais platums
 LT
 O
 Kuģa pozīcijas dati – pozīcija grādos un decimālgrādos N/S DD.ddd (WGS84)
 Ģeogrāfiskais garums
 LG
 O
 Kuģa pozīcijas dati – pozīcija grādos un decimālgrādos E/W DD.ddd (WGS84)
 Kurss
 CO
 O
 Kuģa kurss 360° skalā
 Ātrums
 SP
 O
 Kuģa ātrums decimālmezglos
 Datums
 DA
 O
 Kuģa pozīcijas dati – pozīcijas reģistrēšanas datums UTC (GGGGMMDD)
 Laiks
 TI
 O
 Kuģa pozīcijas dati – pozīcijas reģistrēšanas laiks UTC (HHMM)
 Ieraksta beigas
 ER
 O
 Sistēmas dati – apzīmē ieraksta beigas
 O – obligāts datu elements.
 F – fakultatīvs datu elements.
 Katru datu pārraidi strukturē šādi:
 (1)izmantotie apzīmējumi atbilst standartam ISO 8859.1;
 (2)ziņojuma sākumu apzīmē ar divām slīpsvītrām (//) un kodu “SR”;
 (3)katru datu elementu apzīmē ar kodu un atdala no citiem datu elementiem ar divām slīpsvītrām (//);
 (4)lauka kodu no datiem atdala ar vienu slīpsvītru (/);
 (5)ziņojuma beigas apzīmē ar kodu “ER” un divām slīpsvītrām (//);
 (6)fakultatīvie datu elementi jānorāda starp ziņojuma sākumu un beigām.
 5. papildinājums
 LIBĒRIJAS ZVEJAS ZONAS ROBEŽAS
 ZVEJAS ZONAS KOORDINĀTAS
 Pirms protokola provizoriskās piemērošanas Libērijas kompetentās iestādes paziņo Savienības kompetentajiem dienestiem Libērijas bāzes līnijas, Libērijas zvejas zonas un kuģošanai un zvejai aizliegto zonu ģeogrāfiskās koordinātas. Libērijas iestādes apņemas vismaz mēnesi iepriekš paziņot arī visas minēto koordināšu izmaiņas.
 6. papildinājums
 VADLĪNIJAS PAR ZVEJAS DARBĪBU DATU ELEKTRONISKĀS REĢISTRĀCIJAS UN ZIŅOŠANAS SISTĒMAS (ERS) PĀRVALDĪBU UN ĪSTENOŠANU
 Vispārīgi noteikumi
 1)Visiem Savienības zvejas kuģiem jābūt aprīkotiem ar elektronisku sistēmu (turpmāk “ERS”), kas visu laiku, kamēr kuģis darbojas Libērijas zvejas zonā, spēj reģistrēt un pārraidīt datus par kuģa zvejas darbībām (turpmāk “ERS dati”).
 2)Savienības kuģim, kurš nav aprīkots ar ERS vai kura ERS nedarbojas, nav atļauts ieiet Libērijas zvejas zonā, lai tur iesaistītos zvejas darbībās.
 3)ERS datus pārraida saskaņā ar kuģa karoga valsts procedūrām, t. i., tos vispirms nosūta karoga valsts Zvejas uzraudzības centram (turpmāk “FMC”), kas pēc tam tos automātiski dara pieejamus Libērijas FMC.
 4)Karoga valsts un Libērija nodrošina, ka to FMC rīcībā ir IT aprīkojums un programmatūra, kas vajadzīgi ERS datu automātiskai pārraidīšanai XML formātā, un ka ir izveidota rezerves kopijas veidošanas procedūra, kas ļauj ERS datus saglabāt un glabāt formātā, kas būs datorlasāms vēl vismaz trīs (3) gadus.
 5)Visas minētā formāta izmaiņas vai atjauninājumus identificē un datē, un tiem jāsāk darboties sešus (6) mēnešus pēc ieviešanas.
 6)ERS datu pārraidīšnai jāizmanto elektroniski sakaru līdzekļi, ko ES vārdā uztur Eiropas Komisija un kas zināmi kā DEH (Data Exchange Highway – datu apmaiņas lielceļš).
 7)Karoga valsts un Libērija katra izraugās vienu ERS korespondentu, kas pilda kontaktpunkta funkcijas.
 (a)ERS korespondentus izraugās vismaz uz sešiem (6) mēnešiem.
 (b)Pirms piegādātājs sāk ERS ražošanu, karoga valsts FMC un Libērijas FMC paziņo viens otram attiecīgo ERS korespondentu kontaktinformāciju (vārds, adrese, tālrunis, fakss, e-pasta adrese).
 (c)Visas izmaiņas ERS korespondenta kontaktinformācijā jāpaziņo nekavējoties.
 ERS datu ražošana un nosūtīšana
 8)Savienības zvejas kuģiem:
 (a)katru dienu jānosūta ERS dati par katru dienu, kas pavadīta Libērijas zvejas zonā;
 (b)par katru zvejas darbību jāreģistrē katras mērķsugas vai piezvejas sugas apjomi, kas nozvejoti un paturēti uz kuģa vai izmesti;
 (c)jādeklarē katras Libērijas izdotajā zvejas atļaujā norādītās sugas nulles apjoma nozveja;
 (d)jāidentifcē katra suga, izmantojot FAO trīsburtu kodu;
 (e)daudzumi jāizsaka dzīvsvara kilogramos vai vajadzības gadījumā ar īpatņu skaitu;
 (f)jāreģistrē ERS datos citā kuģī pārkrautie un/vai izkrautie katras sugas daudzumi;
 (g)katru reizi, ieejot Libērijas zvejas zonā (ziņojums COE) vai izejot no tās (ziņojums COX), ERS datos jāreģistrē īpašs ziņojums par katras Libērijas izdotajā zvejas atļaujā norādītās sugas daudzumu, kas atrodas uz kuģa robežas šķērsošanas brīdī;
 (h)katru dienu līdz plkst. 23.59 (UTC) jāpārraida ERS dati karoga valsts FMC, izmantojot 3. punktā minēto formātu.
 9)Kapteinis ir atbildīgs par reģistrēto un pārraidīto ERS datu pareizību.
 10)Karoga valsts FMC automātiski un nekavējoties nosūta ERS datus Libērijas FMC.
 11)Libērijas FMC apstiprina ERS datu saņemšanu, nosūtot atgriezes ziņojumu, un ievēro ERS datu konfidencialitāti.
 Kļūme kuģa ERS darbībā un/vai ERS datu pārraidīšanā starp kuģi un karoga valsts FMC
 12)Karoga valsts nekavējoties informē sava karoga kuģa kapteini un/vai īpašnieku vai viņu aģentu par jebkādu tehnisku kļūmi uz kuģa uzstādītās ERS darbībā vai par traucējumiem ERS datu pārraidīšanā starp kuģi un karoga valsts FMC.
 13)Karoga valsts informē Libēriju par konstatēto kļūmi un veiktajiem korektīvajiem pasākumiem.
 14)Ja uz kuģa esošā ERS ir sabojājusies, kuģa kapteinis un/vai īpašnieks nodrošina, ka ERS tiek salabota vai nomainīta desmit (10) kalendāra dienu laikā. Ja kuģis šo desmit (10) dienu laikā ieiet ostā, tas drīkst atsākt zvejas darbības Libērijas zvejas zonā tikai tad, kad ERS atkal ir pilnībā funkcionējoša, ja vien Libērija nav atļāvusi rīkoties citādi.
 15)Pēc ERS tehniskas kļūmes zvejas kuģis nedrīkst atstāt ostu, pirms:
 (a)karoga valsts un Libērija ir konstatējušas, ka tā ERS atkal ir darba kārtībā, vai
 (b)ir saņemta attiecīga karoga valsts atļauja. Tādā gadījumā karoga valsts informē Libēriju par savu lēmumu, pirms kuģis iziet no ostas.
 16)Jebkuram Savienības kuģim, kas darbojas Libērijas zvejas zonā un kura ERS nedarbojas, katru dienu ne vēlāk kā plkst. 23.59 (UTC) ir jāpārraida visi ERS dati kuģa karoga valsts FMC, izmantojot jebkurus citus elektronisko sakaru līdzekļus, kuri ir pieejami Libērijas FMC.
 17)ERS datus, ko nav bijis iespējams darīt pieejamus Libērijai ar ERS 12. punktā minētās kļūmes dēļ, karoga valsts FMC pārraida Libērijas FMC tādā elektroniskā formātā, par kuru šie centri ir savstarpēji vienojušies. Šo alternatīvo pārraidīšanu uzskata par prioritāru, ņemot vērā, ka nebūs iespējams ievērot parasti piemērojamos pārraidīšanas termiņus.
 18)Ja Libērijas FMC trīs (3) dienas pēc kārtas nesaņem no kuģa ERS datus, Libērija var likt šim kuģim tūlīt doties uz Libērijas izraudzītu ostu, lai veiktu izmeklēšanu.
 FMC kļūme – ERS datu nesaņemšana Libērijas FMC
 19)Ja FMC nesaņem ERS datus, tā ERS korespondents nekavējoties informē otra FMC ERS korespondentu, un vajadzības gadījumā abi sadarbojas, lai atrisinātu problēmu.
 20)Pirms ERS kļūst darbotiesspējīga, karoga valsts FMC un Libērijas FMC savstarpēji vienojas par alternatīviem elektronisko sakaru līdzekļiem, kas izmantojami ERS datu pārraidīšanai FMC kļūmes gadījumā, un nekavējoties informē viens otru par visām turpmākajām izmaiņām.
 21)Ja Libērijas FMC ziņo par ERS datu nesaņemšanu, karoga valsts FMC identificē problēmas cēloņus un veic atbilstošus pasākumus, lai atrisinātu problēmu. Karoga valsts FMC divdesmit četru (24) stundu laikā pēc kļūmes konstatēšanas informē Libērijas FMC un Savienību par veikto pasākumu rezultātiem.
 22)Ja problēmas atrisināšanai nepieciešamas vairāk nekā divdesmit četras (24) stundas, trūkstošos ERS datus karoga valsts FMC nekavējoties pārraida Libērijas FMC, izmantojot kādu no 20. punktā paredzētajiem alternatīvajiem elektronisko sakaru līdzekļiem.
 23)Libērija informē savus kompetentos uzraudzības dienestus (MCS), lai viena FMC kļūmes dēļ Libērijas FMC neuzskatītu, ka Savienības kuģi ir izdarījuši pārkāpumu, nenosūtot ERS datus.
 FMC apkope
 24)Par plānotu FMC apkopi (apkopes programma), kas varētu ietekmēt ERS datu apmaiņu, otram FMC jāpaziņo vismaz septiņdesmit divas (72) stundas iepriekš, ja iespējams, norādot apkopes dienu un ilgumu. Par neplānotu apkopi šādu informāciju otram FMC nosūta, tiklīdz tas ir iespējams.
 25)Apkopes laikā ERS datu nosūtīšana var tikt aizturēta līdz sistēmas darbības atjaunošanai. Attiecīgos ERS datus dara pieejamus uzreiz pēc apkopes pabeigšanas.
 26)Ja apkopes darbi aizņem vairāk nekā divdesmit četras (24) stundas, ERS datus nosūta citam FMC, izmantojot kādu no 20. punktā paredzētajiem alternatīvajiem elektronisko sakaru līdzekļiem.
 27)Libērija informē savus kompetentos uzraudzības dienestus (MCS), lai FMC apkopes darbu dēļ Libērijas FMC neuzskatītu, ka Savienības kuģi ir izdarījuši pārkāpumu, nenosūtot ERS datus.
 7. papildinājums
 LIBĒRIJAS IESTĀŽU KONTAKTINFORMĀCIJA
 1.
 Lauksaimniecības ministrija
 Adrese: LIBSUCO Compound, LPRC Road, off Somalia Drive, Gardnersville, Liberia
 Pasta adrese: P.O. Box 10-9010, 1000 Monrovia 10, Liberia
 2.
 Zvejas atļauju izdevēja iestāde: Valsts zvejniecības birojs
 Adrese: UN Drive, opposite LBDI, Freepoint Branch, Bushrod Island, Monrovia, Liberia
 Pasta adrese: c/o Ministry of Agriculture, P.O. Box 10-9010, 1000 Monrovia, Liberia
 E-pasts:
 bnf@liberiafisheries.net
 ;
 williamyboeh@gmail.com
 Tālrunis: +231-770-251-983; +231-888-198-006
 3.
 Zvejas uzraudzības centrs
 Adrese: Liberia Coast Guard Base, Bong Mines Bridge, Bushrod Island
 E-pasts:
 fmc@liberiafisheries.net
 Tālrunis: +231-880-431-581
 4.
 Paziņojums par ieiešanu un iziešanu
 E-pasts:
 fmc@liberiafisheries.net
 8. papildinājums
 NOZVEJAS DEKLARĒŠANAS VEIDLAPA
 III PIELIKUMS
 Pilnvarojuma darbības joma un Savienības nostājas procedūra Apvienotajā komitejā
 (1)Komisija tiek pilnvarota risināt sarunas ar Libērijas Republiku un – vajadzības gadījumā un ievērojot šā pielikuma 3. punktu – vienoties par protokola grozījumiem attiecībā uz šādiem jautājumiem:
 (a)zvejas iespēju pārskatīšana saskaņā ar protokola 6. un 7. pantu;
 (b)lēmums par nozares atbalsta īstenošanas kārtību saskaņā ar protokola 4. pantu;
 (c)protokola un tā pielikuma tehniskie noteikumi, kas saskaņā ar protokola 6. panta 2. punktu ir Apvienotās komitejas kompetencē.
 (2)Saskaņā ar nolīgumu izveidotajā Apvienotajā komitejā Savienība:
 (a)rīkojas atbilstīgi mērķiem, kurus Savienība tiecas sasniegt kopējās zivsaimniecības politikas satvarā;
 (b)ievēro Padomes 2012. gada 19. marta secinājumus par paziņojumu par kopējās zivsaimniecības politikas ārējo dimensiju;
 (c)veicina nostāju, kas atbilst attiecīgajiem reģionālo zvejniecības pārvaldības organizāciju pieņemtajiem noteikumiem kontekstā ar piekrastes valstu kopīgu pārvaldību.
 (3)Ja Apvienotajai komitejai paredzēts sanāksmē pieņemt lēmumu par 1. punktā minētajiem protokola grozījumiem, veic vajadzīgos pasākumus, lai nostājā, ko paredzēts paust Savienības vārdā, tiktu ņemti vērā jaunākie statistikas un bioloģijas dati un cita attiecīgā informācija, kas nosūtīta Komisijai.
 Šajā nolūkā un pamatojoties uz minēto informāciju, Komisijas dienesti pietiekami ilgā laikā pirms attiecīgās Apvienotās komitejas sanāksmes Padomei vai tās darba sagatavošanas struktūrām izskatīšanai un apstiprināšanai nosūta dokumentu, kurā izklāstīta sīkāka informācija par ierosināto Savienības nostāju.
 Jautājumos, kas nosaukti 1. punkta a) apakšpunktā, paredzēto Savienības nostāju pieņem Padome ar kvalificētu balsu vairākumu. Pārējos gadījumos sagatavošanas dokumentā paredzēto Savienības nostāju uzskata par apstiprinātu, ja vien dalībvalstu skaits, kas atbilst bloķējošajam mazākumam, neiebilst Padomes darba sagatavošanas struktūras sanāksmē vai 20 dienu laikā pēc sagatavošanas dokumenta saņemšanas atkarībā no tā, kurš datums ir pirmais. Ja ir iebildumi, jautājumu nodod Padomei.
 Ja turpmāko sanāksmju laikā, tostarp klātienē, nav iespējams panākt vienošanos, lai Savienības nostājā iekļautu jaunos elementus, šo jautājumu nodod Padomei vai tās darba sagatavošanas struktūrām.
 Komisija tiek aicināta savlaicīgi pieņemt pasākumus, kas ir vajadzīgi kā Apvienotās Komitejas lēmuma turpinājums, vajadzības gadījumā ietverot attiecīgā lēmuma publicēšanu Eiropas Savienības Oficiālajā Vēstnesī un jebkura tāda priekšlikuma iesniegšanu, kas ir vajadzīgs minētā lēmuma īstenošanai.